Rade Rakočević: Startap akcelerator Univerzum je bio neophodan Srbiji - Biznis Telegraf.rs\n23/12/21 | 13:39\nOdržano prvo predavanje u okviru druge faze projekta koji organizuju Univerzitet u Beogradu i kompanija Mozzart sa ciljem podrške inovativnim idejama\nRade Rakocević/ Foto: Zoran Rašić\nUniverzum je otvoren, a u akcelerator fazi programa čast da prvi održi predavanje imao je Rade Rakočević vlasnik Senzal Capital-a i Moritz Eis Srbija. On je podelio svoja iskustva sa osam startapova koji su ušli u program akceleratora koji zajednički organizuju Univerzitet u Beogradu i kompanija Mozzart.\n- Startap akcelerator Univerzum je fantastičan projekat, koji je bio neophodan Srbiji. Realizacija ideje da se na jednom mjestu poveže najbolje iz biznis, akademske i startap zajednice, predstavlja pravi putokaz kako treba da se iskoriste potencijali koje naša divna zemlja ima - rekao je Rakočević.\nJedan od najboljih brokera kod nas, kako ga nazivaju, govorio je o svom karijernom putu, lekcijama koje je naučio kroz posao, izazovima u poslovanju ali greškama koje je pravio a iz kojih je mnogo toga naučio.\nUniverzum Rakocevic predavanje/ Foto: Zoran Rašić\nRakočević ima skoro tri decenije iskustva na tržištu kapitala i ekspert je u oblasti transformacija porodičnih kompanija u korporacije, a bio je i najbolji broker u Srbiji. Svoju brokersku kuću Senzal pre petnaestak godina prodao je belgijskoj kompaniji KBC Securitiesa, od tada je vlasnik investicione kompanije Senzal Capital, koja se bavi investiranjem na berzama u Srbiji i inostranstvu. Osim toga, bavi se privatnim ulaganjem u domaće kompanije.\nTimovi mladih ljudi okupljeni u Univerzum od njega su tako mogli čuti kad i kako prodati udeo ili celu firmu, koliko je važno berzanskim proslovanje, šta je ključ uspeha, ali i još mnogo toga.\nPodsetimo, startapovi SOMA BioWorks, Perun lab, Klik Cash, Inclusio, EasyPass, SportUp5, Pet Travel Advisor Solutions i Walltera dobili su priliku za mentorski program, kao i mogućnost za korišćenje coworking prostora u centru Beograda i veću investiciju na kraju programa.\nViše od 50 domaćih i stranih stručnjaka biće predavači i mentori najboljim startapima, a među njima je i ceo jedan tim iz kompanije Mozzart.\nMozzart daje najveće kvote na svetu: Lacio 2,00, Lil 1,75, Atletiko Madrid 1,60\nSrpski fudbaleri, Piksi, Bogdan, Mozzart...Timska igra u aukciji predmeta iz filma "Toma"\nKoliko košta dupla kruna Zvezde, a koliko Partizana? I koliko grend slemova osvaja Nole?


Registar zaposlenih u javnom sektoru na području KS od danas dostupan javnosti - Akta.ba\n18.04.2019. 13:59 / Izvor: Akta.ba\nRegistar zaposlenih u javnom sektoru na području Kantona Sarajevo od danas dostupan je široj javnosti koja će na ovaj načim imati uvid u imena, radna mjesta i plaće svih uposlenika u kantonalnim organima uprave, ustanovama, institucijima i preduzećima.\n"Uz već uspostavljeni Registar imenovanih lica u KS, Registar javnih nabavki, ustanovljenu listu supervizora zapošljavanja u javnom sektoru, radimo i na uspostavanju baze podataka dodjeljenih grant sredstava iz Budžeta KS, datih koncesija, izvršenih inspekcijskih nadzora, registar naknada imenovanih lica", istakao je direktor Kafedžić te naglasio da ovo ne bi bilo moguće bez stalne pomoći i podrške Misije OSCE u BiH.\n"Mi ćemo nastaviti podržavati i ovu i sve nove inovativne inicijative u borbi protiv korupcije. I ovaj put ističemo Kanton Sarajevo kao primjer dobre prakse u tome, a Ured kao profesionalnog i odgovornog partnera u ovim projektima", istakao je ambasador OSCE-a u BiH Bruce Berton koji je danas potpisao i Memorandum o daljoj saradnji OSCE-a i ovog Ureda.\n"Sa smjenom generacija, dolaze i novi profili političara, agilnijih, dinamičnijih, transparentnijih. Ova Vlada je u protekla četiri mjeseca uradila više nego sve vlade prije nje i zato je ona najbolja Vlada KS do sada", naglasio je predsjedavajući Konaković.\n"Stvorena je politička klima da možemo pokretati ovakve i slične procese. Zahvalni smo svima na pomoći, posebne zahvale idu ministrici pravde i uprave Lejli Brčić koja znalački usmjerava ovakve procese. Također, bez pomoći prijatelja iz međunarodnih organizacija i ambasada ne bi ovako uspješno pokretali i vodili ovakve reforme", poručio je premijer Edin Forto.


Srđan Nogo: Dveri niti žele niti mogu da budu u koaliciji sa Demokratskom strankom\ndr Dragan Vesović Marija Janjušević Predrag Simić Saša Ilijić Branislav Peić Zoran Bušić Dragan Krsmanović Milan Mihajlović Milutin Ilić Tomislav Petrović\nPonedeljak, 26.06.2017 17:08\nDveri nikada nisu pregovarali sa bilo kojim funkcionerom Demokratske stranke o političkoj saradnji, a pogotovu ne o nekakvoj „jednoj koloni na izborima“.\nNemamo nikakav razlog da se ljutimo, jer nikad nismo bili niti ćemo biti deo „jedne kolone“ sa DS-om. Problem vidimo u aktivnostima predsednika demokrata, jer unapred ruši mogućnost da se opozicija izbori za fer i poštene izbore.\nDveri niti žele, niti mogu da budu u koaliciji sa Demokratskom strankom, jer sa njima ne dele mnoge vrednosti, a pre svega ne dele politiku. Jedina stvar oko koje možemo da razgovaramo sa Demokratskom strankom jeste obezbeđivanje uslova za pošten izborni proces i slobodu medija.\nDveri se ne bave opozicionim delovanjem DS, ali itekako kritikuju period kada je ova stranka bila na vlasti, i smatramo taj period katastrofalnim za državu i građane, a ovu stranku odgovornom za brojne kriminalne afere. Glavni problem Srbije je što iako DS nije na vlasti, njena politika se sprovodi u kontinuitetu, kroz vladajuću većinu predvođenu SNS-om.\nPoslanička grupa Dveri ima korektnu opozicionu saradnju sa poslaničkom grupom Demokratske stranke u Narodnoj Skupštini. Međutim, nismo uspeli da nađemo razlog zbog čega su Dveri odjednom predmet napada predsednika demokrata Dragana Šutanovca.\nPostavljam pitanje: zašto se Dragan Šutanovac odjednom i ničim izazvan bavi Dverima? Da li je Šutanovac u službi vladajućem režimu ili ima naredbu iz Brisela da mora da brani Anu Brnabić, ostaje da se vidi.\nSrđan NogoIzjaveSrđan NogoDSDragan ŠutanovacOpozicija


Organizatori Prajda: Policija je bila spremna, ali državni vrh nije hteo Paradu : Nadlanu.com\nObjavljeno 29. sep 2013. / 09:30:32\n„Za sat i po vremena smo obavestili sve koje smo uspeli. Oko 300 pripadnika LGBT populacije se odazvalo pozivu i prošetalo centralnim ulicama, uprkos zabrani“, rekao je za “Blic” Goran Miletić, jedan od organizatora ovogodišnje Parade ponosa.\nMiletić je vidno razočaran istakao da je ponoćnja šetnja od zgrade Vlade do Skupštine bila njihov protest zbog odluke Vlade da se “Prajd” i ove godine zabrani iz bezbednosnih mera jer, kako kaže, ovaj put je Srbija bila na samo korak od održavanja ovog skupa i policija je bila potpuno spremna.\n"Nakon odluke Vlade razmišljali smo šta da uradimo, i u poslednjem trenutku, nekako spontano došli do zaključka da treba da izađemo u 23 sata na ulicu, i pokažemo da nas nije strah, i da mi možemo uprkos svemu da slobodno prošetamo", rekao je Miletić, koji je prezadovoljan odzivom pripadnika LGBT, koji su se u rekordnom roku sa zastavama dugine boje i transparentima “Ovo je Prajd” skupili ispred Vlade. On ne misli da je Parada otkazana iz bezbednosnih razloga jer je policija bila najspremnija ovaj put i, koliko god da je ponosan zbog ponoćnje šetnje, smatra da ona ništa neće rešiti.\nBojana Ivković, član organizacionog odbora Parade ponosa, za “Blic” je rekla da su za zabranu Prajda čuli preko medija, da im niko iz vlasti nije rekao da se neće održati.\n"Kada smo čuli za odluku Vlade, rešili smo da stvar uzmemo u svoje ruke. U roku od sat i po vremena obavestili smo ljude za koje smo znali da su raspoloženi da dođu na ponoćnu šetnju" rekla je Ivkovićeva i dodala kako su nekima slali SMS, a neke zvali.\n"Policija je bila potpuno spremna, ali državni vrh nije hteo da se ovaj skup održi", rekla je Ivkovićeva.


Juniori KK Željo 1971 su prvaci USK-a!!!! - Cenzura.ba\nVečeras u dvorani Tehničke škole u Bihaću, pred mnogobrojnom publiku i super uzbudljivoj atmosferi se igrala veoma zanimljiva utakmica, a što i sam rezultat govori da je pobjednik odlučen tek poslije produžetaka.\nJuniori KK”Željo 1971″ Bihać su večeras igrali protiv gradskog rivala Košarkaškog kluba “Bihać”. Utakmica puna naboja, lijepe i poletne košarke, što nas posebno raduje jer su to buduće nade oba kluba i buduće nade našeg Grada. Utakmica se igrala praktično koš za koš čitavu utakmicu što govori i sam rezultat koji je glasio 63:63. U produžetcima ekipa Želje se je bolje snašla i zasluženo pobjedila ekipu KK Bihaća, krajnjim rezultatom 69:66. Ovim putem čestitamo ekipu Željo 1971 na odličnoj utakmici i na osvajanju Kantonalne lige za juniore, naravno i plasmanu na Federalno takmičenje, gdje će predstavljani naš Kantona i naš Grad Bihać‼\nNaravno i ovim putem želimo čestitati ekipi Košarkaškog kluba Bihać na fer i korektnoj igri, publika je uživala da gleda naše mlade pulene, želimo poželiti obostranu sreću u nastavku rada s mlađim selekcijama.\nNermin Kljajić, ministar MUP-a USK: Otkud migrantima vatreno oružje, imamo dvije verzije\nU Gradskoj loži Zadar otvorena je samostalna izložba Adnana Dupanovića naziva Iz taloga


Na radnom ručku, koji je organizovan u Parizu u sklopu sastanka na temu lakog i malokalibarskog naoružanja na Zapadnom Balkanu, Popović Ivković je, odgovarajući na tvrdnje Pacolija, istakla da je prema informacijama, ne samo Srbije već i mnogih drugih zemalja, oko 400 ljudi sa teritorije Kosova i Metohije otišlo da se bori na strani terorista.\nTema sastanka, kome su prisustvovali ministri spoljnih i unutrašnjih poslova Evropske unije i regiona, bili su planovi i posvećenost u borbi protiv organizovanog kriminala i terorizma.\nPopović Ivković je poručila da Republika Srbija ostaje pouzdani partner za saradnju i da je jasno opredeljena da se izbori sa svim izazovima i da je dosledna u borbi protiv organizovanog kriminala i terorizma.\nPopović Ivković, koja je predvodila našu delagaciju u Parizu, odgovorila je tokom radnog ručka i na tvrdnje Bedžeta Pacolija da Srbija postavlja prepreke koje onemogućuju borbu protiv organizovanog kriminala.\n„Spočitavanje da mi postavljamo bilo kakve prepreke apsolutno ne stoji, jer prištinske institucije imaju mogućnost za saradnju u okviru Interpola, preko zvanične kancelarije UNMIK-a koja je uspostavljena još 2002. godine“ objasnila je Popović Ivković.\nOna se osvrnula i na nedavno uvođenje taksi od 100 odsto za srpske proizvode.\n„Ove mere imaju za cilj etničko čišćenje Srba na Kosovu i Metohiji. Nismo mi ti koji kršimo međunarodne sporazume, već to čini Priština, a poslednji primer je kršenje CEFTA sporazuma i Sporazuma o stabilizaciji i pridruživanju“, istakla je Popović Ivković.\nOna se tokom sastanka zahvalila francuskom ministru za evropske i spoljne poslove Žan-Iv Le Drianu na dosadašnjoj dobroj saradnji Srbije i Francuske ukazavši da su iskustva koja imaju u borbi protiv terorizma veoma značajna.


Bivši ambasador misije OEBS-a na Kosovu Vilijam Voker, izjavio je da nije iznenađen izjavom predsednika Srbije Aleksandra Vučića da je izmislio masakr u Račku i dodao da ovo nije prvi put da zvaničnici iz Beograda daju takve izjave.\n"Ovo nije prvi put u poslednjih 20 godina da me zvaničnici u Beogradu nazivaju različitim imenima i izmišljaju šta se dogodilo u Račku. Postoji dovoljno dokaza šta se dogodilo. Sproveli smo jednu istragu, ali i druge istrage koje su takođe izvršene o ovom masakru, imale su isti zaključak, kao što sam naveo. Žao mi je što se gospodin Vučić ne slaže sa ovim i misli drugačije", naglasio je Voker.\nTakođe, Voker je poručio da je vrlo zabrinut zbog toga što, prema njegovim rečima, počinitelji masakra nisu kažnjeni, prenosi Koha.\n„Masakr u Račku izvršile su bezbednosne snage iz Beograda i bilo ko da je bio odgovoran za taj masakr, mora biti izveden pred lice pravde. To se još nije dogodilo i bojim se da Srbija tvrdi da je ovaj masakr lažna prevara. Međutim, mislim da svet zna bolje", ukazao je on.\nPredsednik Srbije Aleksandar Vučić, govoreći o izricanju kazne bivšem ministru administracije i lokalne samouprave Ivanu Todosijeviću, nazvao je masakr u Račku izmišljotinom i isceniranim događajem od strane Vokera.


"Mi smo se taksama branili"\nKosovski premijer Ramuš Haradinaj ističe da je taksama stvorena situacija da odugovlačenje s postizanjem sporazuma košta obe strane.\n"Po prvi put Srbiju košta gubljenje ’vremena’", naglasio je Haradinaj u izjavi austrijskim novinarima u Prištini, upitan da li će takse ostati na snazi sve dok Beograd ne prizna nezavisnost Kosova.\n"Mi smo se taksama branili", naglasio je on dodajući da je njegova vlada zainteresovana da se ta situacija prevaziđe.\nPrema njegovim rečima, Priština želi konačno rešenje odnosa sa Beogradom, a to, kako podvlači "znači priznanje od strane Srbije".\nHaradinaj je, na konstataciju da su te mere povećale popularnost njegove stranke, rekao da je to "pojednostavljen prikaz stvari".\nSporazumom o slobodnoj trgovini, kako tvrdi, one bi postale brzo istorija.


Bitno je da prepoznamo da kultura prožima sve druge oblasti i društvenog i političkog života, sveprisutana je, a pri tom\nne bira strane, rekao je Tasovac na predstavljanju Izveštaja Post 2015 Nacionalnih konsultacija "Kultura i razvoj", koje\nsu sproveli Ministarstvo kulture i tim UN u Srbiji.\nTeme kojim su se bavili, kako je naveo, bile su: kultura i smanjenje siromaštva, kultura i obarzovanje, kultura i klimatske promene, inkluzija i pomirenje.\nNesporno je da smo mi, i čitav svet, suočeni sa veoma teškim ekonomskim izazovima, ali onda kad prepoznate šta su\nprioriteti kulture, a ne zabave, kao njenog surogata, čak i u tom vremenu, ova Vlada Srbije je obezbedila budžet da\nMuzej savremene umetnosti bude završen do oktobra ove godine, a Narodni muzej do maja iduće, dodao je.\nKo je ocenio, to nije malo, jer se 12 godina to smatra najvećim problemom srpske kulture.\nKordinatorka UN u Srbiji Irena Vojačkova Solorano navela je da je Srbija izabrana da sa još četiri zemlje Maroko, Mali, Ekvador i Bosna i Herecegovina učestvuje u drugoj fazi konsultacija UN prošle godine u kojim su se više od 300.000 građana izjašnjavali na temu: Kultura i razvoj.\nPrema njenim rečima, u proteklle dve godine stanovnici Srbije su odigrali važnu ulogu u kreiranju buduće globalne agende razvoja UN.\nZa nas kultura je važna u smislu kako je možemo iskoristiti kao faktor razvoja, istakla je ona.\nU okviru Nacionalnih konsultacija u Srbiji sprovedeno je ispitivanje javnog mnjenja na uzorku stanovišta starijeg od 15 godina u anketama sa 1.400 građana i više od 250.000 putem društvenih mreža, koje je pokazalo da polovina kao najveći problem u zemlji vidi nezaposlenost, korupciju i siromaštvo.\nKljučni nalaz je da su građani Srbije skloni da se uključe u kulturne industrije, koje bi mogle da se koriste za zaradu, pokretanje razvoja i smanjenje siromaštva.\nU delu istraživanja o ulozi medija, dominira stav da su nezavisni mediji važni za razvoj demokratije i društva, a polovina ispitanika je ocenila da mediji u Srbiji podržavaju podaničku kulturui, a 67 odsto njih smatra da većina medija razvija primitivno ponašanje.\nU preporukama Izveštaja stoji da je potrebna stabilna finansijska podrška kulturi i ustanovama kulture, razvoj kulturnih industrija i kulturnog turizma, kao i promena školskih programa, korišćenje kulture da se razvija rodna ravnopravnost, uključivanje manjina, toleranciju.


Google menja taktiku u vezi sa Kineskom cenzurom sadržaja — Online Tržište\nObjavio(la) admin u kategoriji Generalno, Google, Internet pretraga na dan 29. Juna 2010. / ostavite komentar\nIgra mačke i miša između Kine i Google-a je danas nastavljena, Google je danas saopštio da uvodi neke promene u pokušaju da ugodi kineskoj vladi. Prašina se digla u januaru ove godine kada je Google odbio da cenzuriše rezultate pretrage na Google.cn a nakon toga je optužio Kinesku vladu da stoji iza sajber napad na njegove servere. Pod pretnjama da bi mogao da izgubi dozvolu Google je odlučio da preusmerava korisnike na svoju Hong Kong stranicu.\nAli, bliži se vreme za obnovu Google Internet Content Provider (ICP) licence u Kini a vladini zvaničnici su jasno stavili do znanja da automatsko preusmeravanje na Google Hong Kong više nije prihvatljiva opcija.\nGoogle nastalu situaciju rešava na naćin da umesto da preusmerava korisnike direktno sa Google.cn na Google.com.hk, kineska početna stranica će od sada jednostavno da linkuje na Google Hong, koji omogućava korisnicima da pretražuju Internet bez cenzure.\nPod tim "linkovanjem" Google zapravo misli bukvalno, ako kliknete bilo gde na stranici ona će vas odvesti na Google Hong Kong. Google veruje da će ovo umiriti kineske zvaničnike i da će time obezbediti obnovu svoje ICP dozvole.\nKao kompanija želimo da informacije budu dostupne svim korisnicima uključujući i kineske. To je razlog zašto smo radili tako naporno da održimo Google.cn u životu. Ovaj naš novi pristup je u skladu sa našom obavezom o necenzuri i kako verujemo, sa lokalnim zakonom. Zbog toga se nadam da će naša licenca biti obnovljena po ovom osnovu tako da možemo da nastavimo sa ponudom naših usluga kineskim korisnicima putem Google.cn,\nrekao je David Drummond, podpredsednik korporativnog razvoja i glavni pravni službenik Google Kina.\nIako je ovo tehnički u skladu sa kineskim zakonom, da nema automatskog preusmeravanja korisnika na Google Hong Kong, teško je poverovati da bi vladini zvaničnici mogli biti zadovoljni sa ovim linkovanjem\nBiće zanimljivo videti odgovor kineskih vlasti a to ćemo saznati uskoro jer Google-ova licenca istiće 30 juna.\nTagovi: cenzura, kina, licenca, taktika\nGoogle optužio Kinesku Vladu da blokira njegov Gmail servis - Online Tržište kaže:\n[…] Google-ovim odbijanjem da se povinuje njihovom zakonu o cenzuri, što je uzrokovalo da svoju tražilicu premjesti u Hong Kong kako bi izbjegli […]\n4. Aprila 2011. u 17:58\n[…] vrlo napeti odnos sa jednom od najvećih online tržišta na svijetu, Kinom, što je rezultiralo mnogim implikacijama za […]


Johanis namerava da postavi privremenog premijera\nTanjug 11. oktobra 2019. 16:31\nBUKUREŠT – Rumunski predsednik Klaus Johanis namerava da imenuje privremenog premijera 15. oktobra, najverovatnije iz glavne opozicione stranke, a koji će voditi vladu do parlamentarnih izbora 2020. godine.\n„Jasno je da idemo ka vladi koju će formirati Liberalna stranka ili stranke okupljene oko nje, ali detalji će biti poznati narednih dana“, rekao je danas Johanis nakon konsultacija sa predstavnicima političkih stranaka.\nOn je naveo da mu je bliža ideja političke vlade i da neće tražiti drugo rešenje.\nPrivremeni premijer mora da dobije podršku parlamenta pre nego što stupi na dužnost, a analitičari ocenjuju da će se to i desiti.\nVlada premijerke Vjorike Dančile pala je juče, nakon što joj je parlament izglasao nepoverenje.\nU Rumuniji će u novembru biti održani predsednički izbori, dok su lokalni i parlamentarni izbori zakazani za sredinu i kraj naredne godine.


Nakon trodnevnih radionica, srednjoškolcima uručene omladinske kartice – TVTeuta\nNakon trodnevnih radionica, srednjoškolcima uručene omladinske kartice\nPrej tvteuta15:35 1 Oktobar 2021\nU saradnji sa NVO “Centar za omladinsku edukaciju “ Evropska omladinska kartica organizovala je trodnevnu radionicu za učenike Srednje mješovite škole ,Bratstvo – Jedinstvo “. Cilj organizovanja radionica osim raspodjele EYCA (European Youth Card) kartica, jeste jačanje kompetencija mladih , davanje podstreka mladima da budu aktivniji, prepoznaju prilike za lični razvoj i dodatno se edukuju participacijom u aktivnostima podrške očuvanja mentalnog zdravlja mladih, razvoja socio-emocionalnih vještina i podrške razvoju preduzetništva mladih.\n„Današnja sesija ticala se preduzetničkog učenja, i pokušala sam da im podignem preduzetničke sposobnosti koje svi mi krijemo u sebi. Tu se radi i o sposobnosti da bilo koju ideju sprovedemo u djelo, bilo da se radi o biznis ideji, maturskoj zabavi i tome slično. To su neke životne vještine koje svako od nas treba da ima“, kazala je predavač Mirela Rajković, koja je ujedno i izvršna direktorica Mreže mladih jugoistočne Evrope.\nNa radionicama je učestvovalo oko četrdesetak učenika. Interesovanje djece prema riječima Rajkovićeve bilo je veliko i pokazali su široko znanje.\nNakon završetka radionica, učenicima su dodijeljene kartice kojima mogu ostvariti značajne popuste širom Evrope. Kartice je uručio predsjednik Opštine Ulcinj Aleksandar Dabović, koji je kazao da se mladima trebaju pružiti prilike, jer oni imaju najveće kapacitete i kao takvi se moraju uvijek podržavati.\n„Ova kartica daje brojne pogodnosti, i naši mladi – srednjoškolci i studenti mogu da ostvare brojne pogodnosti pri kupovini, transportu i slično. Ovo je jedan vid stimulansa mladima, i želio bih da pohvalim rukovodstvo škole „Bratstvo – Jedinstvo“, i da se na tome radi kako bi naši naraštaji imali pravac koji je potreban Ulcinju“, poručio je Dabović.


Američki državni sekretar Entoni Blinken danas je izjavio da će u nedelju otputovati u Katar kako bi se sreo sa liderima te zemlje i zahvalio im na njihovoj pomoći u evakuaciji iz Avganistana.\nOn je dodao da će kasnije otići u Nemačku gde će imati sastanke na ministarskom nivou posvećene Avganistanu, prenosi Rojters.\nAmerički zvaničnik je istakao da američka vlada održava kontakte sa talibanima po pitanjima koja su važna.\nBlinken je na pres konferenciji u Stejt departmentu rekao da će se u Dohi sresti sa ljudima koji "rade zaista herojski posao 24 sata dnevno".\nPREUZET IRANSKI MODEL Lider talibana Akundžada vrhovni vođa, Mohamed Hasan premijer Avganistana\nBlinken je naveo da će nakon Katara posetiti Nemačku gde će se u vazduhoplovnoj bazi Ramštajn sastati, između ostalog, i sa Avganistancima.\nU Nemačkoj će biti održan i ministarski sastanak sa partnerima, uključujući predstavnike više od 20 zemalja koje su zainteresovane da prime Avganistance.


RTS\t29.09.2019 22:19\n"Adrija ervejz" je prethodno u utorak objavila da na dva dana obustavlja letove zbog nedostatka novca.\nKompanija navodi da je u pregovorima sa potencijalnim novim vlasnicima, prenosi Rojters.\nSlovenačka agencija za civilni avio-saobraćaj (CAA) dala je rok avio-kompaniji "Adrija ervejz" do 2. oktobra da predstavi finansijski plan kako bi zadržala dozvolu za rad.\nZbog svojih finansijkih problema, avio-kompanija je otkazala 158 letova, odnosno većinu planiranih, što je pogodilo više od 3.700 putnika, dodaje britanska agencija.\nSlovenija je 2016. godine prodala "Adrija ervejz" nemačkom investicionom fondu "4K invest". Kompanija je od tada prodala sve svoje avione i koristila je iznajmljene letelice za letove ka evropskim destinacijama, među kojima su Nemačka, Francuska, Holandija, Belgija, Austriji i zemlje Balkana.\nPočeo štrajk u Lufthanzi, pogođeno 180.000 putnikaSada i zvanično: Kina radi na 6G tehnologijiPSA Pežo i Fijat Krajsler odobrili spajanjeMajkrosoft je isprobao četvorodnevnu radnu nedelju i nikada im nije išlo boljeKinesko 'svinjsko čudo': Farma na devet spratovaNaftogas traži 12 milijardi dolara od GaspromaViza, Masterkard, Ibej i Strajp okreću leđa FejsbukuEtihad formira prvu lou kost avio-kompaniju u UAEMerkelova odškrinula vrata 'Huaveju'Proizvođač popularnih patika u problemu: Evo šta se desiloKo su i šta rade 19 novih milijardera na Forbsovoj listiSpor 'Erbasa' i 'Boinga' – predvorje novih trgovinskih ratovaSAD dobile 'zeleno svetlo' STO za uvođenje tarifa EvropiPropao još jedan modni gigantGrčku bankrot 'Tomasa Kuka' košta pola milijarde evra, Vlada priprema pomoćOvih 10 stranih kompanija vladaju ruskim tržištemHuavej nudi licencu za 5G tehnologiju AmerikancimaAmerikanci najbogatija nacija na svetu, pretekli ŠvajcarceAirbnb izlazi na berzu dogodine


Novi kadrovi: FIPRESCI nagrade 2014.\nFIPRESCI nagrade 2014.\nNa današnjoj svečanosti u Muzeju kinoteke ovo priznanje koje se tradicionalno dodeljuje na osnovu glasova srpskih filmskih novinara i kritičara uručio je predsednik Fiprescija Borislav Anđelić producentkinji Jeleni Mitrović.\nIstičući da je to za celu ekipu "Krugova" velika čast, ona je dodala da je taj film od premijere u januaru 2013. na Sandensu dobio 23 internacionalna i šest-sedam domaćih nagrada.\nFipresci nagrade dobili su reditelj "Krugova" Srdan Glubović, scenaristi Srđan Koljević i Melina Pota Koljević, kao i glavni glumac Aleksandar Berček i, posthumno, montažer Marko Glušac.\nNagradu za najbolju žensku ulogu dobila je Mira Banjac za ulogu u filmu "Mamaroš" Mome Mrdakovića.\nGolubović je izjavio da je ova nagrada važna jer je dodeljuju stručni ljudi. On je zahvalio svim saradnicima "Krugova", a Koljević je takođe istakao značaj kreativnog doprinosa cele ekipe kako bi scenario bio realizovan.\nMira Banjac je izjavila da je počastvovana, a i iznenađena jer je bilo još divnih glumica koje su mogle da dobiju nagradu. Ona je dodala da je radosna što naš film doživljava i lepe trenutke, zahvaljujući trudu Kinoteke, Fiprescija, Filmskog centra Srbije i drugih koji "u ovim posnim vremenima rade na mišiće".\nNagradu za najboljeg direktora fotografije dobio je Radoslav Vladić za kameru u filmu "(S)kidanje" Koste Đorđevića, a iz filma "Falsifikator" Gorana Markovića nagrađeni su kompozitor Zoran Simjanović, kostimograf Ljiljana Petrović i, posthumno, scenograf Veljko Despotović.\nZa najbolji strani film u srpskim bioskopima u 2013. godini proglašena je "Ljubav" Mihaela Hanekea. Priznanje Fiprescija primio je direktor distributerke kuće "Megakom film" Igor Stanković.


UKSCG odgovorilo KSCG: Crna Gora je jedina zemlja koja zabranjuje svojim sudijama da sude nacionalnu ligu\nreagovanje Udruženja košarkaških sudija Crne Gore\n"Pored navedenog, ovakav Vaš stav ne potkrepljuje ni činjenica da naša dva najveća i najuspješnija kluba, koji igraju takmičenje pod okriljem Euroleague basketball, upravo igraju finale Kupa Crne Gore, pa bi se tumačenjem ovakvog Vašeg odgovora, automatski mogao izvesti zaključak da pomenuta dva kluba ne mogu da igraju utakmice pod okriljem KSCG"\n6706 pregleda\t14 komentar(a)\nPredsjednik Udruženja košarkaških sudija Crne Gore (UKSCG), Igor Dragojević reagovao je na jučerašnje saopštenje Košarkaškog saveza Crne Gore (KSCG) u kojem se ističe da prioritet u domaćim takmičenjima imaju arbitri koji su orijentisani prema FIBA takmičenjima.\nZa finalni turnir Kupa Crne Gore, koji je okončan sinoć, bilo je delegirano devet sudija, ali nije bilo internacionalaca - Igora Dragojevića, Miloša Koljenšića i Radoša Savovića.\n"Prije svega želimo da istaknemo žaljenje što moramo da polemišemo na ovaj način sa vama i što vam je podmetnut “vruć krompir” od strane prošle garniture koja je vodila KSCG, jer problem su kreirali upravo gospoda iz prošlog saziva KSCG i datira odavno, a mi (Koljenšić, Dragojević, Savović) ni do dana današnjeg nismo dobili niti pismeno, niti usmeno objašnjenje odluke o zabrani suđenja liga pod okriljem KSCG. Zašto ste Vi g-dine Predsjedniče osjetili potrebu da odgovorite, posle toliko mjeseci naših neuspješnih pokušaja da od njih dobijemo odgovor i preuzmete na sebe ovaj teret, nama neće biti jasno, jer smo mi kao udruženje imali jako uvjerenje da ćete se izdignuti iznad ovih neosnovanih napada i shvatiti potrebu saradnje sa većinskim dijelom sudija tj. Udruženjem košarkaških sudija Crne Gore (UKSCG), koje broji sve sudije sa prostora Crne Gore, osim dvojice kolega koji su direktno potčinjeni bivšim (i sadašnjim) strukturama u Savezu i narušavaju koncept nepristrasnosti kao glavni osnov našeg postojanja. Ako bude potrebe, pojasniću i zašto, ali svi znamo da za tim nema potrebe…\nIpak želimo da izdvojimo vas, nove i svježe snage saveza, Vas g-dine Predsjedniče i Generalnog sekretara KSCG, za koje iskreno smatramo da u budućnosti mogu donijeti boljitak i izdići CG košarku na viši nivo. Isto tako, iz najbolje namjere, želimo da vam ukažemo da ste u vašem dopisu prema nama, napravili veliki broj nedopustivih grešaka, koje su vam ili interpretirane pogrešno ili niste dovoljno upoznati sa trenutnim stanjem. Nedopustivo je da jedna ozbiljna organizacija poput KSCG u zvaničnom dopisu javno iznosi veoma opasne formulacije o suprostavljenosti najjačih evropskih liga? Da li su gospoda iz KSCG svjesni mogućih posledica ovih javnih istupanja po crnogorsku košarku tj. klubove koji nastupaju u Eurocup takmičenju? Da li znate da ULEB kao organizacija koja po vama upravlja Evroligom (?!) ne postoji duži niz godina, a vi se u zvaničnom dopisu pozivate na naše učešće prema njima?! Vas dopis je jako zbunjujuć za sve koji se bave evropskom i našom košarkom, pojasniću zašto i krenućemo ispočetka…\nVašim dopisom broj 450-05 od 31.05.2021. godine obavijestili ste nas o spremnosti KSCG da sarađuje sa svim subjektima sistema, pa tako i sa Udruženjem košarkaških sudija Crne Gore. Međutim, u nastavku Vašeg odgovora stiče se utisak o drugačijim namjerama Košarkaškog saveza Crne Gore.\nPrije svega, smatramo da niste odgovorili ni na jedno pitanje postavljeno u dopisu UKSCG od 18.05.2021. godine, već ste pisali o odnosu FIBA i ULEB-a (organizacije koja ne postoji već duži niz godina, već je to “Euroleague basketball” koja radi pod okriljem EKA organizacije) insinuirajući da sudije koji su članovi UKSCG, a konkretno Koljenšić, Dragojević i Savovic nijesu priklonjeni FIBA, već navodno ''ULEB-u'' koji je suprostavljena organizacija FIBA, što je po našem mišljenju ozbiljna optužba koja nije potkrijepljena nijednom činjenicom i za nas je vrlo iznenađujuća.\nPodsjetiću Vas da je u prethodnom sastavu KSCG, naše udruženje UKSCG dalo značajan doprinos funkcionisanju košarkaškog tj. sudijskog sistema, a posebno na činjenicu da smo najveći broj sudijskih seminara i webinara radili upravo sa najuticajnijim ljudima iz FIBA WORLD i FIBA EUROPE (Karlom Jungebrandom i Davorinom Nakicem) i takodje dala najveci doprinos u edukaciji i napredovanju mladih sudija u Crnoj Gori.\nPomenuli ste dalje u dopisu da ''UKSCG svojim aktivnim učešćem na utakmicama pod okriljem ULEB-a najdirektnije daje podrsku njihovom konceptu, a samim tim radi protiv interesa FIBA i KSCG''??!! Udruženje košarkaških sudija Crne Gore je nevladina organizacija koja okuplja sve košarkaške sudije u Crnoj Gori i kao takvi smo po Statutu KSCG dio Skupštine KSCG, a u njenom sastavu su i FIBA sudije, Evroligaške sudije, ABA sudije, nacionalne sudije, pa prema tome čudi toliko nepoznavanje ili namjera za pogrešnim informisanjem javnosti? UKSCG nema apsolutno nikakvu aktivnost na utakmicama pod okriljem pomenute organizacije i čak ne kapiramo značenje koje ima vaša rečenica? Ne možemo prihvatiti Vaš stav da aktivnim učešćem na utakmicama pod okriljem Euroleague basketball direktno radimo protiv interesa FIBA i KSCG. Ovakva opaska ne samo da nije tačna, već to potkrepljujemo i jasnim i lako provjerljivim dokazom da smo licencirane sudije za FIBA, pa ako radimo protiv interesa FIBA sigurno ne bi dobili licencu na dvije naredne godine. Takođe ukazujemo na činjenicu da smo jedina zemlja koja zabranjuje svojim sudijama da sude nacionalne lige, zbog suđenja u ligama van naših granica, kako god se one zvale i ko god da ih organizuje. Pored navedenog, ovakav Vaš stav ne potkrepljuje ni činjenica da naša dva najveća i najuspješnija kluba, koji igraju takmičenje pod okriljem Euroleague basketball, upravo igraju finale Kupa Crne Gore, pa bi se tumačenjem ovakvog Vašeg odgovora, automatski mogao izvesti zaključak da pomenuta dva kluba ne mogu da igraju utakmice pod okriljem KSCG. Da li je potrebno da pominjemo i naše trenere u pomenutom takmičenju ili kontrolore i delegate? Zašto se targetiraju samo sudije, odnosno pomenuta trojka, a ne i svi učesnici pod okriljem ELB takmičenja, jasno je samo vama i zato želimo da nam to saopštite javno, odnosno zvanično, bez uvijene forme kao što ste to uradili sada. Nećemo dozvoliti nikome da se na ovaj način poigrava sa našim imenima i svime što smo uradili za crnogorsku košarku i sudijsku organizaciju KSCG", piše u reagovanju Predsjednika Udruženja košarkaških sudija Crne Gore (UKSCG), Igora Dragojevića.\nKSCG odgovorio Udruženju sudija: Prioritet su oni arbitri koji su orijentisani ka FIBA\nZašto nema najboljih crnogorskih sudija na finalnom turniru Kupa?\nKSCGKošarkaKošarkaški savez Crne GoreUKSCGUdruženje košarkaških sudija Crne Gore\n16.05. 20:57 h\t26285\n16.05. 19:48 h\t26146\n16.05. 22:42 h\t21036\n16.05. 15:15 h\t15755\n16.05. 18:46 h\t14272


Svet bezbednosti - Održane vojne vežbe "Morava 2016"\nOdržane vojne vežbe "Morava 2016"\nDatum vesti: 2.6.2016, 11:14\nNa privremenom poligonu Pešter 1. juna održane su vojne vežbe "Morava 2016". Izvele su ih jedinice Četvrte brigade Kopnene vojske, Druge brigade, Specijalne i Mešovite artiljerijske brigade uz vazduhoplovnu podršku 98. i 204. vazduhoplovne brigade.\nTokom napadne operacije dejstvovali su tenkovi M-84, samohodne haubice 122 milimetra, haubice 152 mm „nora“, borbena vozila pešadije BVP M80 i minobacači. Fiktivno su dejstvovali avioni „orao“ i „supergaleb G-4“ i helikopteri „gama“, izvršen je desant pripadnika Specijalne brigade iz helikoptera „mi-8“, a u zoni operacija su patrolirali avioni „mig-29“.\nNačelnik Generalštaba Vojske Srbije general Ljubiša Diković je vojnicima i starešinama odao priznanje za uspešno izvedenu vežbu i za odlične rezultate nagradio dva oficira i dva vojnika iz 46. tenkovskog bataljona Četvrte brigade Kopnene vojske.\nInžinjerci Druge brigade Kopnene vojske su, rešavajući zadatke iz treće misije Vojske Srbije u okviru vežbe „Morava 2016“, angažovani na popravci 3.5 kilometra puta u selu Miševići kod Nove Varoši, dok su jedinice Specijalne i Prve brigade, kao i prethodnih dana, izvodile taktička uvežbavanja van mirnodopskih lokacija.\nJedinice Garde na pokretnom logorovanju u Deliblatskoj peščari uvežbavali su izvođenje odbrane i napada i obezbeđenje komandnog mesta pretpostavljene komande.\nPripadnici Prvog skladišnog bataljona Centralne logističke baze formirali su kod Kraljeva poljsko skladište ubojnih sredstava, odakle su u mogućnosti da snabdevaju vežbajuće jedinice artiljerijskom municijom za podršku i protivtenkovskim minama.\nRezervisti Bačke brigade su izvršili gađanja spregnutim mitraljezom i topom 20 milimetara iz borbenog vozila pešadije BVP M80, dok je na Dunavu kod Begeča održana obuka rezervnog sastava Drugog pontonirskog bataljona Rečne flotile – poslužilaca pontona, vanbrodskih motora i vozača-poslužilaca.


EBRD kreditira našu poljoprivredu sa 20 miliona evra\nAktuelno / Konkursi / EBRD kreditira našu poljoprivredu sa 20 miliona evra\nBEOGRAD – Evropska banka za obnovu i razvoj (EBRD) i Kredi agrikol banka u Srbiji (Credit Agricole) potpisale su ugovor na osnovu koga će lokalnom sektoru u agraru biti omogućeno korišćenje kredita od 20 miliona evra, saopštila je EBRD. Taj projekat je deo EBRD finansijskog okvira u iznosu od 70 miliona evra koji je započet u julu 2010. godine sa namerom da se finansira sezonska potreba za obrtnim kapitalom srpskih agrarnih kompanija kroz učešće partnerskih banaka.\nU EBRD očekuju da će se kroz korišćenje robnih zapisa kao zaloga dokazati isplativost takvog kreditiranja (krediti obezbeđeni zalogom nad poljoprivrednom robom) i time olakšati ključni pristup fondovima za solventna preduzeća. „Ovim projektom, EBRD podržava dalju primenu programa robnih zapisa u Srbiji koji će zauzvrat omogućiti razvoj finansiranja poljoprivrednih dobara u zemlji. Ovaj projekat će podstaći razvoj agrarnog sektora u Srbiji, omogućavajući pristup lokalnih kompanija fondovima koji će pomoći njihov razvoj“, rekla je direktorka kancelarije EBRD-a u Srbiji Hildegard Gacek.\nPrimena EBRD sistema robnih zapisa u Srbiji je podržana od strane značajnih fondova za tehničku pomoć koje obezbeđuju akcionari Specijalnog Fonda EBRD-a, Organizacija Ujedinjenih Nacija za hranu i poljoprivredu (FAO) i Američka agencija za međunarodni razvoj (USAID) za obuku glavnih vladinih akcionara, partnerskih banaka i drugog osoblja za uvođenje elektronskog registra za robne zapise.\nOd otvaranja kancelarije u Srbiji, EBRD je investirala blizu 2,5 milijarde evra u različite ekonomske sektore zemlje. EBRD je u sektor poljoprivrede uložila vise od šest milijardi evra kroz nešto više od 420 projekata u zemljama centralne, istočne Evrope i zemljama bivšeg Sovjetskog Saveza od 1991. godine.


Sportske.net - Poznata Eriksenova sudbina\nPoznata Eriksenova sudbina\nMurinjo ga jedva čeka - Spinacola otkrio kad se vraća\nVlahović ili Haland? Evo šta kaže Srbin\nPotvrđeno je, Kristijan Eriksen će, ako ne izvadi defibrilator morati da ode iz Serije A.\nOno što se pretpostavljalo potvrdio je savez, prema statutu donetom pre pet godina, osobe koje imaju ugrađen ovaj aparat ne mogu profesionalno da se bave fudbalom.\nFrančeko Brakonaro koji je član jedne od komisija saveza koje se bave ovim pitanjima je pojasnio da bi vađenje defibrilatora značilo da nema više opasnosti od bolesti i da bi tek tada mogao da igra na Apeninima.\nMeđutim, u praksi se ovo ne radi nikada, Eriksen je praktično bio u komi i sigurno da lekari neće rizikovati da se ovako nešto ponovo desi.\nDefibrilator funkcioniše na nivou prepoznavanja aritmija i srčanog zastoja koji je opasan po život, pa će Eriksen, ako želi da igra morati da to učini na svoju odgovornost u nekoj drugoj ligi. U Engleskoj važe ista pravila, ali u Holandiji gde je nekada igrao, kapiten njegovog bivšeg kluba Dejli Blind igra sa ugrađenim aparatom.\nMnogi kardiolozi koji su preporučili ovakvo rešenje problema (mada se nikada ne može biti siguran), smatraju da bi previše rizikovao nakon onoga što mu se desilo i da, bez obzira što nema istoriju srčanih bolesti u porodici, testovi ne lažu.\nDanac je izjavio da će igrati, da mu je tek 29 godina, ali sigurno će morati da prođe još nekoliko meseci oporavka i da se prati stanje.\nNajvažnije je da je preživeo, sve, ostalo, pa i profesionalno igranje fudbala je potpuno nebitno.


Fudbaleri Crvene zvezde posle preokreta pobedili su večeras Radnik iz Surdulice 2:1 (0:1) u 32. kolu Superlige Srbije na stadionu „Rajko Mitić”. U duelu u kom su promašili dva penala, crveno-beli su do tri boda došli u finišu meča, kada je Mirko Ivanić bio strelac pobedonosnog gola. Zvezda prvi penal nije iskoristla u 25. minutu, kada je golman Radnika Stefan Ranđelović odbranio udarac Filipeu Falku, da bi 10 minuta kasnije gosti poveli golom Uroša Milovanovića. Do izjednačenja Zvezda je došla u 54. minutu, kada je Seku Sanogo bio strelac. Novi udarac sa bele tačke ekipa Dejana Stankovića nije iskoristila ni u 72. minutu, kada je Ranđelović još jednom odbranio kazneni udarac, ovaj put Mirku Ivaniću, javlja Tanjug. Ivanić je uspeo da se iskupi za promašaj, pošto je u 86.


NDP u Šamcu pobijedio i SNSD i SDS! – Glas Regije\nŠAMAC – Načelnik Šamca i funkcioner Narodnog demokratskog pokreta Đorđe Milićević osvjetlao je obraz partiji Dragana Čavića na proteklim opštim izborima, jer je Šamac jedina opština u Srpskoj u kojoj je NDP ostvario izbornu pobjedu za sve nivoe vlasti.\nNDP koji je na protekle opšte izbore izašao u okviru koalicije „NDP Dragan Čavić-NS-SNS-Sloboda“ u Šamcu je osvojio 2 066 glasova, čime je postao prvorangirana politička partija u ovoj opštini ispred SNSD-a i SDS-a. Pored trke za Narodnu skupštinu RS, u Šamcu su pobijedili i kandidati za predsjednika RS i srpskog člana Predsjedništva BiH Vukota Govedarica i Mladen Ivanić koji su imali podršku NDP-a, a u trci za Parlament BiH najviše glasova osvojio je nosilac liste koalicije SDS-NDP Obren Petrović.\nMilićević je juče bio nedostupan za komentar, ali on je najzaslužniji za ovakav izborni rezultat, čime je opravdao povjerenje koje su mu prije dvije godine dali sugrađani kada je na lokalnim izborima pobijedio u trci za načelnika i osvojio jedino načelničko mjesto za NDP Dragana Čavića.\nOn je 7. oktobra potvrdio da ne treba mijenjati tim koji dobija, jer je sa svojim saradnicima izvojevao jedinu izbornu pobjedu za NDP. Kandidati ove stranke za poslanike u Narodnoj skupštini RS Anka Tutnjević i Velimir Andrić dobili su veliku podršku stanovnika Šamca.\nNjih dvoje su napravili najbolji izborni rezultat na listi koalicije „NDP Dragan Čavić-NS-SNS-Sloboda“ u izbornoj jedinici šest, a po broju ličnih glasova više glasova od njih osvojio je samo lider NDP-a Dragan Čavić.\n(IZVOR: Srpska Cafe)\nIzbori 2018, Šamac\n« Zatraženo izuzimanje dokumentacije i video nadzora iz rafinerije nafte u Brodu\nPETROVO: Povelja opštine dodijeljena delegaciji EU u BiH »\n26. Februara 2020., 23:42


U Palama, uskoro aplikacija „Građanska patrola“ - FILTER\nU Palama, uskoro aplikacija „Građanska patrola“\nU Palama je danas počela implementacija projekta „Pametni gradovi – ka digitalnoj transformaciji gradova u BiH“.\nU projektu učestvuje pet pilot jedinica lokalne samouprave – Pale, Prijedor, Tešanj, Zvornik i Zenica. Njima se pruža asistencija u formulisanju vizije pametnog grada i procesu akcionog planiranja transformacije, koordinirano sa postojećim strategijama i planskim procesima.\nHaris Palalija, projekt menadžer u udruženju “Bit alijansa” i projekt menadžer projekta, istakao je da su Pale jedna od pet lokalnih zajednica u kojem će se implementirati projekat pod nazivom Građanska patrola. Jedna od glavnih komponenti projekta je aplikacija, koju će dobiti opština Pale, a koja će služiti za prijavu različitih problema koje građani primijete.\n„Glavni cilj projekta jeste unapređenje kapaciteta gradova u oblasti digitalne transformacije kako bi pomogli gradovima da uđu u taj proces i imaju priliku da implementiraju neka rješenja koaj će pomoći i olakšati život građana. Kada je u pitanju projekat imamo dvije glavne komponenete, jedna je ta što će opština Pale dobiti akcioni plan za digitalizaciju. Na ovaj način će sigurno poboljšati kominikaciju sa svojim sugrađanima, a s druge strane će imati jedan sistematičan pristup prikupljanju podataka i reagovanju po prijavama koje je opština zaprimila“, istakao je Palalija.\nBranko Vasiljević, predstavnik firme “DVC solution”, istakao je da implementacija ove aplikacije podrazumijeva lakše detektovanje problema u samoj opštini, te da će građani moći da prijave probleme lokalnoj samoupravi na osnovu fotografija i snimaka. On je dodao da se takav način komunikacije pokazao kao veoma efikasan jer su prijave mnogo kvalitetnije s obzirom da su podržane multimedijalnim dokazima.\n„Broj kanala komunikacije, koji je bio prije, kao što su telefon, lični dolazak, pet ili šest različitih imejl adresa se sveo na jedan kanal komunikacije, i automaski je lakše i vlastima da reaguju na te probleme kada ih imaju na jednoj centralnoj lokaciji. Aplikacija funkcioniše tako da građani preuzmu mobilnu aplikaciju sa Google play store u zavisnosti da li koriste Android ili IOS uređaj i na vrlo jednostavan način, fotografisanjem ili snimanjem videa, mogu da pošalju prijavu nekog problema kojeg su detektovali u svom okruženju. Prijava stiže direktno nadležnima u jedinicama lokalne samouprave, odnosno zaposlenim u opštini ili u nekom od javnih preduzeća“, istakao je Vasiljević.\nNačelnik opštine Pale Boško Jugović, rekao je da će opština u narednom periodu dati maksimalnu podršku u finansijskom smislu za implementaciju ovog projekta. On je istakao da implementacija podarazumijeva lakšu i jednostavniju komunikaciju između građana opštine Pale i lokalne samouprave, te da će na osnovu ove mobilne aplikacije, građani moći da iznesu svoje probleme.\n„Mi ćemo na ovaj način definitivno da uđemo u red pametnih gradova ali naravno ne radi se o jednostavnom procesu. To je proces koji će sigirno trajati par godina i kroz ovaj najlakši način, kroz građansku patrolu, mi ćemo da obezbijedimo aplikaciju putem koje će građani moći da iznose svoje primjedbe, a mi, narvno, da ih rješavamo. Radi se o tome da imamo jaču komunikaciju sa građanima, i da na lakši i brži način rješavamo ove osnovne probleme“, istakao je Jugović.\nNačelnik odjeljenja za privredne i društvene djelatnosti Žarko Čović istakao je da je implementacija ove apliakcije od velikog značaja za opštinu Pale jer se opština kreće ka digitalizaciji i modernom načinu rada i usmjeravanju opštine ka novim tenologijama.\n„Ići ćemo u pravcu komunalnih oblasti gdje će građani, kada uoče komunalne probleme, uz pomoć apliakcije, to brže prijaviti. Priajve će biti dostupnije i lakše za reagovanje, rješavanje i odgovore“, rekao je Čović.\nProjekat ima za cilj da podrži progresivne lokalne samouprave u početnoj realizaciji njihove vizije digitalne transformacije u pametni grad. U fokusu je unapređenje spremnosti i kapaciteta jedinica lokalne samouprave za procese modernizacije opštinskih usluga.\nProjekat „Pametni gradovi – ka digitalnoj transformaciji gradova u BiH“, uz finansijsku podršku programa develoPPP iz Njemačke, realizuju Deutsche Gesellschaft für Internationale Zusammenarbeit (GIZ), kompanije Lanaco, DVC Solutions i Bit Alijansa, te Udruženje IT kompanija u BiH.\nZa ovih pet lokalnih zajednica, izabrana su dva „smart city“ rješenja: pametni parking – Go Parking (Lanaco) i sistem za prijavu komunalnih problema – „Građanska patrola (DVC Solutions).\nPrethodna U Bolnici “Srbija” urađene tri ginekološke laparoskopske operacije\nSledeća Univerzitet u Istočnom Sarajevu – strateški značajan za razvoj Srpske


Niška televizija » Stanković se oprašta i ulazi u istoriju\nObjavljeno 11.10.2013. 12:22\nTagovi: Dejan Stankovic, Fudbal, Sport\nFudbalske reprezentacije Srbije i Japana sastaju se danas u Novom Sadu u prijateljskoj utakmici. Biće to drugi duel ove dve selekcije, a pre tri godine u Osaki ”orlovi” su slavili sa 3 : 0. Ovaj meč imaće i svečani karakter, jer će Dejan Stanković 103. put istrčati na teren u dresu sa državnim grbom, čime će postati rekorder po broju nastupa, ali se i oprostiti od reprezentacije. Utakmica na stadionu Karađorđe počinje u 17 časova i 30 minuta.\nU okviru kvalifikacija za Evropsko prvenstvo mlada fudbalska reprezentacija Srbije sastaje se večeras na Kipru sa domaćom selekcijom. Kiprani su već odigrali četiri meča, u kojima su ostvarili jednu pobedu i doživeli tri poraza, dok je naša selekcija dosad imala samo jedan meč, u kome je pre mesec dana savladala upravo Kiprane u Gornjem Milanovcu sa 2 : 1. Utakmica mladih selekcija Kipra i Srbije biće odigrana večeras u Ahni od 18 časova.


Neprečišćene komunalne i industrijske vode | Stakleno Zvono e-TV magazin\nU okviru Evropske nedelje održive energije, Centralno evropski forum za razvoj, CEDEF, je organizovao konferenciju koja je imala za cilj da ukaže na značaj integralnog upravljanja vodnim resursima u Srbiji. Konferencija je organizovana pod institucionalnim pokroviteljstvom Agencije za zaštitu životne sredine RS, Instituta “Jaroslav Černi” i JVP Srbijavode.\nSrbija raspolaže sa oko 2.000 m3 domaće vode po stanovniku godišnje, što nas svrstava u kategoriju osetljivih po pitanju dostupnosti ovog vitalnog resursa. Takođe, više od 50% industrijskih postrojenja u Srbiji ne prečišćava otpadne vode, jer nema sisteme za prečišćavanje. Poplave u Srbiji i regionu, dodatno su u prvi plan istakle značaj integralnog upravljanja vodama – rekla je otvarajući skup Jovanka Arsić-Karišić, predsednik UO CEDEFa.\nNetretirane, odnosno neprečišćene komunalne i industrijske otpadne vode predstavljaju ključne izvore zagađivanja površinskih i podzemnih voda u Srbiji. I još važnije – to je najveći problem životne sredine sredine u našoj zemlji koji zahteva i više milijardi evra ulaganja da bi se dostigli standardi EU.\nNa žalost, i dalje su nedovoljne aktivnosti lokalnih samouprava kad je u pitanju određivanje sastava i količina ispuštenih otpadnih voda. Osim toga, veliki broj JKP ne izvršava zakonsku obavezu izveštavanja o svojim emisijama. Takođe, većina postojećih tretmana komunalnih otpadnih voda ne odgovara potrebama, odnosno, izgrađena postrojenja su prevaziđena i po kapacitetu i po tehnologiji prečišćavanja. Od ukupnog broja gradova i opština, samo 23 imaju postrojenja za prečišćavanje otpadnih voda u funkciji, od kojih 3 imaju samo mehaničko prečišćavanje. Na osnovu procena iz Nacionalne strategije Republike Srbije za aproksimaciju u oblasti životne sredine, ukupna procenjena sredstva za potrebe sektora voda iznose oko 5,6 milijardi evra, dok je od te sume, samo za implementaciju Direktive o tretmanu komunalnih otpadnih voda neophodno obezbediti čak 3,2 milijardi evra – rekao je Milenko Jovanović, načelnik za izveštavanje u Agenciji za zaštitu životne sredine .\nElektroenergetski sistem Srbije raspolaže velikim brojem različitih hidroenergetskih objekata koji znatno doprinose njegovom stabilnom i fleksibilnom radu.\nMeđutim, u Srbiji i okruženju postoji izvestan neiskorišćen hidropotencijal, kao i potreba za aktuelnim projektima hidroenergetskih objekata. Određeni deo ovog hidropotencijala može se iskoristiti bez većih problema, dok neki projekti zahtevaju sistemska rešenja i istovremeno aktivno učešće više zemalja regiona – rekao je dr Zdravko Stojanović, savetnik u Institutu za vodoprivredu Jaroslav Černi. U Srbiji postoji izražena potreba za napretkom u svim aspektima upravljanja vodama, naročito u segmentu uređenja vodnih tokova, vodosnabdevanja i otpadnih voda. Da bi se omogućio veći progres u ovoj oblasti, potrebno je aktuelizovati podatke o potencijalnim lokacijama, odnosno formirati jasnu i preciznu evidenciju o nespornim lokacijama za izgradnju HE i MHE, na primer formiranjem novog Katastra lokacija za izgradnju MHE na teritoriji Republike Srbije – dodao je dr Stojanović.\nPrema tvrdnjama ICPDR-a (Međunarodna komisija za zaštitu Dunava), ono što imamo u Đerdapu je najveća deponija u Evropi. Namera EPS-a je da monitoring proširi na sve vode gde se nalaze EPS- ovi objekti.\nU Bajinoj Bašti, na primer, suočavamo se sa velikim plivajućim otpadom. Naslage otpada mogu da budu i do 2m visoke, tako da jezero praktično može i da se prepešači. Takođe 1/3 ili 1/4 kompletnog toka reke Lim je plivajuća deponija koja dolazi u Bajinu Baštu. Osnovna ideja kod sistema za prečišćavanja voda je da obuhvatimo sve objekte i dostignemo evropske standarde. U tom cilju, jedan od aktuelnih projekata je izgradnja sistema za prečišćavanje otpadnih voda u Obrenovcu – kaže Mihajlo Gavrić, koordinator za zaštitu životne sredine JP EPS.\nČetvrti CEDEF međunarodni energetski Forum VODA (60.9%)\nSmiruje se veliki talas na Drini (17.2%)\nOtvoren četvrti Eko kamp „Tara 2011“ (17.2%)\nIzgorelo preko 3.500 hektara šume, pašnjaka i livada (17.2%)\nPočela četvrta faza revitalizacije HE „Bajina Bašta“ (17.1%)\nTags: Agencija za zaštitu životne sredineBajina BaštaCentralno-evropski forum za razvoj (CEDEF)eko vestiindustrijska vodaInstitut za vodoprivredu ''Jaroslav Černi''konferencijamonitoringpoplaveSrbijavode\nNext story EKODIZAJN KONCEPT\nPrevious story Građani moraju da znaju šta udišu


Zloupotrebe bolovanja od strane zaposlenih i borba protiv takve malprakse | PROPISI.NET | Svi propisi Republike Srbije online\nNaslovna Pravo Zloupotrebe bolovanja od strane zaposlenih i borba protiv takve malprakse\nZloupotrebe bolovanja od strane zaposlenih i borba protiv takve malprakse\nZakon o zdravstvenom osiguranju i Zakon o radu ostavljaju poslodavcima razne mogućnosti u borbi protiv lažnih bolovanja zaposlenih.\nPo odredbama ovog zakona, izabrani lekar i lekarske komisije imaju široku mogućnost mera utvrđivanja osnova za odobravanje bolovanja zaposlenima, uključujući i naknadne provere odobrenih bolovanja, odnosno reagovanja na sumnje poslodavaca u opravdanost bolovanja.\nOvde je posebno istaknuta odgovornost izabranog lekara i jasno je navedena zabrana izabranom lekaru ili lekarskim komisijama da kod zaposlenih utvrđuju postojanje sprečenosti za rad mimo razloga iz člana 73. st. 1. Zakona (bolest, povreda, nega člana porodice). Dodatno, prema članu 146. Zakona, ako se utvrdi da je izabrani lekar zloupotrebio svoja ovlašćenja u postupku ostvarivanja prava zaposlenih (na primer, odobrio bolovanje bez stvarnih razloga za to), Republički fond preduzima mere radi oduzimanja ovlašćenja izabranog lekara i podnosi inicijativu kod nadležne komore zdravstvenih radnika za oduzimanje licence za samostalni rad tog izabranog lekara.\nIstovremeno, propisivanjem dvostepenosti u postupcima odobravanja sprečenosti za rad i davanjem mogućnosti za ponovno ocenjivanje ili veštačenje već odobrenih bolovanja poslodavcima se omogućava kontrola korišćenja bolovanja u cilju sankcionisanja zloupotrebe ovog prava. Poslodavac može da ostvari pravo na prigovor ako nije zadovoljan ocenom sprečenosti za rad zaposlenog koju je dao izabrani lekar, odnosno lekarska komisija. Dakle, u ovom domenu zakona akcenat je na tome da poslodavac može da kontroliše bolovanje i traži veštačenje zdravstvenog stanja radnika.\nOdredbe Zakona o radu o merama za kontrolu i sprečavanje zloupotrebe bolovanja\nAko posumnja u opravdanost razloga za odsustvovanje sa rada zbog bolovanjaposlodavac može da podnese zahtev nadležnom zdravstvenom organu radi utvrđivanja zdravstvene sposobnosti zaposlenog. Poslodavac može da podnese pisani zahtev:\n– neposredno zdravstvenoj ustanovi – kada je radnu sposobnost cenio lekar pojedinac, ili\n– filijali Republičkog fonda – ukoliko je sprečenost za rad cenila lekarska komisija.\nU drugom slučaju, osim neopravdanog otvaranja bolovanja, njegova zloupotreba može da se utvrdi i na osnovu neadekvatnog korišćenja vremena bolovanja.\nKontrolu korišćenja bolovanja poslodavac može da obavlja u skladu sa svojim opštim aktom, a najčešće se to čini putem posebno formirane komisije za ovu namenu.\nUkoliko poslodavac u postupku sprovedene kontrole bolovanja konkretnog zaposlenog utvrdi da je zaposleni neopravdano koristio ili zloupotrebio pravo na odsustvo zbog bolovanja (zloupotrebio bolovanje), to predstavlja opravdani razlog koji daje poslodavcu mogućnost da zaposlenom otkaže ugovor o radu u smislu člana 179. stav 3. tačka 3) Zakona o radu.\nOve i druge mere detaljno smo analizirali u časopisu Lege Artis Propisi u praksi u članku – Utvrđivanje zloupotrebe bolovanja i mere za njegovo sprečavanje i sankcionisanje – Povodom primene novog Zakona o zdravstvenom osiguranju.


pink.rs | Pomoć EIB za projekat kanalizacije na levoj obali Dunava! Vesić: Potpisivanje sporazuma veliki dan za ceo Beograd\nZamenik gradonačelnika Beograda Goran Vesić i predstavnica Evropske investicione banke (EIB) Ana Solecki potpisali su danas sporazum o saradnji koji podrazumeva grant od 1,1 milion evra za projektovanje kanalizacione mreže na levoj obali Dunava.\nOn je objasnio da potpisivanje ugovora predstavlja grant, pomoć i donaciju EIB od 1,1 milion evra za projektovanje kanalizacije za naselja na levoj obali Dunava, kao i zapostrojenja za preradu otpadnih voda i kanalizacionih crpnih stanica.\nVesić je pojasnio da je, pored ovog garanta, EIB odobrila i kredit od 35 miliona evra za izgradnju kanalizacione mreže na levoj obali Dunava, a da će Grad uložiti još 13 miliona iz sopštvenih sredstava, ali će ukupna investicija izgradnje kanalizacije u Borči, Ovči, Krnjači i Kotežu dostići oko 80 miliona evra.\n- Projekrovanje će se raditi u fazama i već u martu sledeće godine možemo očekivati početak izgradnje kanalizacione mreže - rekao je Vesić novinarima nakon potpisivanja ugovora.\nZbog obilnih padavina u tim naseljima nedavno su brojne kuće poplavljene nakon obilnih padavina.\nNa levoj obali Dunava biće izgrađeno više od 80 kilometara kanalizacione mreže, a Vesić je dodao da u tom delu Beograda već postoji oko 30 kilometara kanalizacione mreze, ali da sve otpadne vode odlaze direktno u reku.\nDodao je i da u Beogradu ima više od 100 kanalizacionih ispusta u Savu i skoro 200 ispusta u Dunav, te da je glavni grad Srbije poslednji u Evropi koji ispusta kanalizaciju u reke, ali da je to je nasleđen problem koji aktelna vlast počinje da rešava.\nPredstavnica EIB Ana Solecki kaže da je u fokusu investicije te banke da se unapredi životni standard građana.\n- Zabrinula nas je poslednja situacija sa poplavama, koje su sve učestalije. To može dovesti do problema i epidemioloških rizika - rekla je Solecki i dodala da je cilj da se unapredi infrastruktura grada.\nPotpisivanju sporazuma u Skupštini grada prisustvovao je i ministar poljoprivrede Branislav Nedimović.\nOn je rekao da će Vlada Srbije sprovesti od avgusta do kraja godine čišćenje kanala na levoj obali Dunava preko JP "Srbijavode".\nVlada će, navodi, uložiti 218 miliona dinara na prostoru Palilule za čišćenje oko 170 kilometara kanala do kraja godine.\nVesić: Rešavamo problem kanalizacije na levoj obali Dunava (FOTO)


Ljajić: Nema dogovora Srbije i Kosova o telekomunikacijama\nU pregovororima Kosova i Srbije o telekomunikacijama u ponedejak uveče je u Briselu postignuta saglasnost da Telekom Srbija dobije licencu za fiksnu telefoniju na celoj teritoriji Kosova, ali nije postignut dogovor o međunarodnom pozivnom broju za fiksnu telefoniju Kosova.\nTo je posle razgovora izjavio šef pregovaračkog tima Beograda ministar za telekomunikacije Rasim Ljajić, prenosi Beta.\nNa kraju današnjih pregovora nije došlo do usaglašavanja ni te prve tačke, a time ni celog sporazuma, dodao je Ljajić.\nLjajić je rekao da još ima vremena da se do sastanka premijera Kosova i Srbije Hašima Tačija i Ivice Dačića, u četvrtak, 20. juna, usaglasi tekst celokupnog dogovora, ili će o tome odlučiti dvojica premijera na svom sastanku.\nDve strane su u Briselu u ponedeljak razgovarale i o raspodeli RTV-frekvencija. Dogovoreneo je da regaultarona tela u tome sarađuju jer je interes obe strane da ne bude ometanja signala, imajući u vidu predstojeći proces digitalizacije.\nU Briselu su se tokom dana vodili i pregovori dve strane o rešenjima za energetiku.


pink.rs | ČADEŽ: Vladin paket mera dobra vest za privredu\nPredsednik Privredne komore Srbije kaže da je ovo još jedan rezultat unapređenog dijaloga poslovne zajednice i vlade.\nVladin paket stimulativnih mera za rasterećenje i podsticaj privrednom rastu i novom zapošljavanju, koji je danas predstavio ministar finansija Siniša Mali, zaista je dobra vest za privredu, kaže predsednik Privredne komore Srbije Marko Čadež. To je, navodi Čadez još jedan rezultat unapređenog dijaloga poslovne zajednice i vlade, koji u ime svojih članica vodi Privredna komora Srbije.\n- Odluka da se ukinu doprinosi za osiguranje u slučaju nezaposlenosti na teret poslodavca i pojedini parafiskalni nameti, kao i promena načina obračuna amortizacije, prvi je i značajan korak u rasterećenju privrede. Možda ne toliko po visini ušteda koje će kompanije u ovom trenutku pojedinačno ostvariti, ali sigurno kao uvod u celovitu reformu poreskog sistema, dogovorenu sa MMF-om, kroz koju će se u narednim godinama realizovati i inicijative privrede za značajnije smanjenje poreza i doprinosa - ocenjuje Čadež.\nDodaje da je to ujedno dokaz da su se, zahvaljujući reformama sprovedenim u proteklim godinama, stekli uslovi da se privredna aktivnost podstakne i smanjenjem opterećenja na zarade.\n- Dostigli smo tačku od koje privredni razvoj možemo podržati i stimulativnijom poreskom politikom i većim podsticajima, na način koji neće ugroziti izvršenje obaveza države, a Srbiju će učiniti atraktivnijom poslovnom i investicionom destinacijom - smatra predsednik Komore.\nČadež je uveren i da će nastavak započete transformacije i modernizacije Poreske uprave doneti bolji servis, jednostavnije i transparentnije procedure, bolju komunikaciju privrede sa poreskom administracijom i brže sistemsko rešavanje nekih problema sa kojima su se privrednici suocavali u proteklom periodu.\nPrivredna komora Srbije je, napominje, uključena i aktivno učestvuje u radnoj grupi za modernizaciju Poreske uprave.\n- Za privredu su posebno značajne mere koje će direktno uticati na unapređenje konkurentnosti  paket podsticaja za razvoj i bolje korišćenje inovativnog potencijala i povezivanje kapitala velikih kompanija sa malim inovativnim, što je inicirala PKS, kao i povećanje javnih investicija u infrastrukturu - naglašava on.


Švedska poslala lažnog oficira na Kosovo i u sedište NATO-a u Briselu - Sputnjik Srbija\n03:31 24 Septembar 2020\nŠvedska poslala lažnog oficira na Kosovo i u sedište NATO-a u Briselu\n11:34 15.01.2020 (osveženo 11:43 15.01.2020) Preuzmite kraći link\nŠvedske oružane snage slale su lažnog oficira, čija je vojna karijera sada pod istragom, u sedište NATO-a u Belgiji. Lažni oficir bio je i na Kosovu.\nŠveđanin, čiji identitet nije otkriven, lagao je da je završio vojnu školu 1999. godine, a zapravo je nikada nije pohađao. On je falsifikovao diplomu koristeći potpis nepostojećeg generala.\n„Naravno, nije dobro što se ovo dogodilo. Moramo slati prave oficire na ove pozicije i osigurati da imamo pravo znanje o osoblju“, izjavio je vojni istražitelj.\nLažni oficir služio je kao kapetan na Kosovu i major u Avganistanu, gde je bio zadužen za sigurnost informacija. Za to je morao da ima posebno obrazovanje, koje on nije posedovao.\nOn je 2013. dodeljen NATO-u. Prevara nije otkrivena sve do 2018, a otkrila ju je Obalska straža, u kojoj je lažni oficir zauzimao visok položaj i imao pristup poverljivim informacijama.\nObalska straža tvrdila je da ga je smenila sa posla i upozorila oružane snage u decembru 2018. godine, nakon otkrića da je lagao. Uprkos činjenici da je vojska upozorena, on je 2019. izabran za švedsku akciju UN u Maliju.\n„Totalno nerazumljivo i veoma zabrinjavajuće za saradnju Švedske i NATO-a“, rekla je En-Sofije Dal, NATO stručnjak.\nMinistar odbrane priznao je da je primio informaciju od ministra pravde o čoveku iz Obalske straže sa „sumnjivom biografijom“.\nVojni komandant Mikael Biden saznao je za ovaj bezbednosni rizik ranije tokom nedelje i naredio je da se sprovede istraga zašto vojna komanda nije odmah reagovala po primanju izveštaja.\n„Ovakve stvari ne smeju da se dešavaju i sada moramo sve da razjasnimo“, rekao je on, pritom ocenivši situaciju kao „ozbiljnu".\nŠvedska, koja je poslednji put ratovala pre 200 godina, u poslednje vreme pojačala je odbrambenu saradnju sa NATO-om i, na bilateralnom nivou, sa Sjedinjenim Američkim Državama.


Održana godišnja Konferencija po koceptu operativnih sposobnosti (OCC E&F) za 2015. godinu\nGodišnja konferencija prema „OCC E&F“ konceptu na kojoj su učestvovali predstavnici 16 država je važan događaj sa aspekta programa „Partnerstvo za mir“. Osnovni cilj održavanja konferencije predstavlja razmjenu informacija o tendencijama razvoja Koncepta operativnih sposobnosti i alata koji podržavaju evaluaciju jedinica i aktivnosti svake od zemalja partnera.\nTokom održavanja ovogodišnje konferencije je urađena analiza realiziranja događaja po OCC E&F programu u 2015. godini, sačinjeni planovi za 2016. godinu i okvirni planovi za 2017. i 2018. godinu te dogovorena razmjena ocjenjivača za 2016. godinu.\nTom prilikom delagacija OS BiH je prezentirala aktivnosti OS BiH po OCC E&F programu u 2015. godini sa naglaskom da su OS BiH uspješno realizirale ocjenjivanja NEL-1 i SEL-1 deklariranih jedinica kao i domaćinstvo 30. Međunarodnog kursa za ocjenjivače po NATO konceptu operativnih sposobnosti („OCC E&F ETC 30“) za I nivo ocjenjivanja.\nOS BiH nastavljaju planirane aktivnosti u NATO programu OCC E&F za naredni period s ciljem dostizanja interoperabilnosti i borbene spremnosti za eventualno učestvovanje u budućim NATO vođenim operacijama.


Ukidanje Topčiderske pruge pogubno - Karlo Polak - Dnevni list Danas\nPočetna » Kolumna » Ukidanje Topčiderske pruge pogubno\nVesić je nedavno najavio da će za gradnju drumske veze Mosta na Adi i Bulevara patrijarha Pavla biti korišćen železnički koridor. Tako je gradska uprava na čelu sa Goranom Vesićem je prva u istoriji Beograda koja uklanja već izgrađene delove koridora brzih gradsko-prigradskih šinskih sistema. Obrazloženje je „da se na taj način ne bi dirali park i priroda“.\n4Piše: Karlo Polak 11. septembra 2019. 15.00\nDa razmotamo na nivo jasan nekome ko je bar osnovnu školu završio. Prvo, već par decenija imamo „lagano grickanje“ pluća Beograda, Košutnjaka i Topčidera, pre svega gradnjom elitnih kuća i stanova. Drugo, voz ide na struju, koristeći je pri tome na ekonomišan način, a automobili na naftne derivate. I tu uopšte nije bitno da li je ta neka gradska magistrala malo levo ili malo desno. Treće, kako su najveća smetnja kretanju automobila upravo automobili, na taj način se neće omogućiti brz i pouzdan prevoz, pogotovu u vreme kada najviše ljudi putuje. Ovo nije stav protiv širenja drumske infrastrukture, koja je u mnogim delovima Beograda ispod urbanističkih minimuma, već protiv neodrživih politika, koje osim automobila ne priznaju druga prevozna sredstva u velikom gradu.\nOd projekata iz doba Kraljevine Srbije pa do gradnje Mosta na Adi, sva poprečna drumska infrastruktura se gradila tako da se očuva ovaj strateški koridor za putnički šinski saobraćaj. Istorijski, trasiranje pruge u dolini Topčiderke je vezano za geografski povoljnu trasu za gradnju pruge sa minimum tunela, i mogućnosti lakog snabdevanja vodom za parne lokomotive. Međutim, kada se jednom trasira pruga, njom se definiše namena zemljišta, formiranje naselja, industrijskih zona, pa i celih gradova. Upravo iz tog razloga je u svim bez izuzetka metro planovima pre 2014. uvek postojao plan za korišćenje Topčiderske pruge za neki oblik brzog gradsko-prigradskog saobraćaja.\nU istoriji metro planiranja, Rakovica je potpuno izostavljana iz planova gradnje novih metro linija baš zbog čvorišta postojećih i planiranih dvokolosečnih pruga u istoj. Pri tome, ka centru Beograda su u „prednaprednom“ planiranju bile usmerene čak dve dvokolosečne pruge, jedna ka Sajmu i Savamali, a druga kroz Dedinjski tunel ka isto?nim delovima centra Beograda, sa mogućnošću formiranja linija i za Novi Beograd i Zemun. Osim pokrivanja više različitih delova grada u „prednaprednom“ planiranju, takvo planiranje je uzimalo u obzir i pitanje kapaciteta. Južno od železničke stanice Rakovica prostornim planom su predviđene dve dvokolosečne i dve jednokolosečne pruge, za šta je samo dva koloseka severno premalo.\nKada su menjali Generalni urbanistički plan 2014. sa ciljem, formiranjem aparthejda zvanog „Beograd na vodi“, ostavili su Topčidersku prugu do Sajma. Odnosno, da opšti prevoz za ceo narod ne postoji u unutrašnjosti zabranjenog grada bogataša, ali da se ne dira van granica istog.\nDo ideje o potpunom ukidanju Topčiderske pruge, zaista sam mislio da će možda čak i da stvarno grade metro. Pa makar i po svojoj fiks ideji metroa koji na velikom delu trase zaobilazi najveća naselja i najvažnije transportne pravce. Sada, kada su iskazali smelost ka sledećem, višem stupnju stvaranja aparthejda, pitanje je da li im uopšte ikako verovati, da će ostaviti, iza sebe bilo kakvu izgrađenu metro liniju.\n11. septembra 2019. u 15.42\nPre dvadesetak i više godina, na Studiju B, emitovana je pesma: Svaka čast, svaka čast, Pacovi iz podruma uzeli su vlast.\nTek sad je sasvim vidiljivo, kolio je ta pesma bila – dalekovida!\nU nemackim novinama su izasla dva clanka i to o novoj zeleznickoj stanici i aerdromu Nikola Tesla koji se navodno prosiruje.Oba clanka objektivana ali nikako kako preporuka da se dodje kao turista.Znaci sve se vidi i zna.\n12. septembra 2019. u 09.17\nIsti taj Vesić je , da bi sprečio divlju gradnju zgrada po BG , doneo zakon o zabrani priključka struje ,vode, gasa za nelegalne objekte.Divlju gradnju nije zaustavio , ali je hiljade i hiljade građana ostavio bez prava priključka na gas , a čije su kuće izgrađene pre 25 ,30 40…godina\n12. septembra 2019. u 13.42\nPrvo sagradite i napravite bolja resenja za gradjane ako ih imate a ne samo da rusite.Sramota.Gradjani Beograda su taoci privatnog projekta Beograd na vodi.


Uskoro Srbija dobija novih 6 stadiona - Časopis Podovi\nPredsednik Aleksandar Vučić najavio je da će naša zemlja dobiti 6 novih stadiona i to u Subotici, Zaječaru, Loznici, Kraljevu, Vranju i Leskovcu. Sa izgradnjom će se početi najkasnije u aprilu, po stadionu će biti uloženo oko 20 miliona evra, a imaće oko 8.200 mesta za publiku.\nPrema rečima predsednika, na proleće počinju radovi s obzirom da su već završeni projekti za građevinske dozvole. “Stadion će biti po međunarodnim, UEFA standardima, pokriveni, sa najmodernijim reflektorima” – izjavio je Vučić, i dodao da će u okviru stadiona biti i drugih sadržaja.\nOno što dobijamo ovim projektima važno je na više aspekata: zemlja se razvija i napreduje, ulaže se u sport, a uz to i građevinske kompanije imaju povećanu potrebu za radnicima, pa je omogućeno zapošljavanje radno sposobnog stanovništva što, opet, doprinosi bržem povećanju plata i penzija.\nIzgleda da je fudbal, ipak, jedna od najvažnijih stvari na svetu koja nam menja život i onda kada to ne očekujemo.\nSledećiPonovo odložena rekonstrukcija Ulice kneza Miloša »\nPrethodni « Niški Klinički centar koristi ACO Multiline i ACO XtraDrain kanale za odvodnjavanje


Bregoviću francuski orden umjetnosti u rangu viteza - Televizija K3\nBregoviću francuski orden umjetnosti u rangu viteza\nAmbasador Francuske u Srbiji Kristin Moro uručila je u Beogradu muzičaru Goranu Bregoviću francuski Orden umjetnosti i književnosti u rangu viteza.\nBregoviću je orden uručen u ime ministra za kulturu i komunikacije Francuske, kao znamenitoj ličnosti na međunarodnoj muzičkoj sceni, posebno u Francuskoj, gdje redovno boravi i već 25 godina doprinosi interesovanju za narodnu muziku sa Balkana, prenijeli su beogradski mediji.\nMoro je rekla je da je Bregović uspio da napravi “specifičan otklon od ličnog iskustva i iskustva zemlje u kojoj je živio i da pokaže da muzika nema granica u prostoru i vremenu, te da je svi razumiju”.\nOna je navela da je Bregović u svojim djelima omogućio da se izraze svi koji pate ili su na neki način isključeni, poput Roma, te da je obogaćivao svoj muzički stil mješavinom najrazličitijih mužičkih pravaca – tradicionalne muzike Balkana, pop i rok muzike, regea, tanga…\nBregović je zahvalio Francuskoj za priznanje nekome ko dolazi iz male muzičke kulture.\n“Velika je stvar saznanje da ta velika kultura može da odlikuje nekog kao što smo mi”, rekao je Bregović.


Za 7 dana 772 uočena prekršaja ZOOBS-a - RTV Doboj\nZa 7 dana 772 uočena prekršaja ZOOBS-a\nCJB Doboj – Trećina sankcionisanih vozača prekoračila dozvoljenu brzinu kretanja vozila\nNa području Centra javne bezbjednosti Doboj, u periodu od 26.09. do 03.10.2016. godine, otkrivena su ukupno 772 prekršaja iz Zakona o osnovama bezbjednosti saobraćaja na putevima u BiH i Zakona o bezbjednosti saobraćaja na putevima u Republici Srpskoj. Od ukupno 980 kontrolisanih učesnika u saobraćaju, za učinjene prekršaje izdata su ukupno 654 prekršajna naloga. Iz saobraćaja je isključen 61 vozač i 29 vozila.\nZbog upravljanja vozilom pod dejstvom alkohola sankcionisana su 53 vozača. Zbog utvrđene koncentracije alkohola u organizmu od preko 1 gr/kg, 17 vozača je lišeno slobode. Od toga, kod dva vozača alkotestiranjem je utvrđena koncentracija alkohola u organizmu od preko 2 gr/kg, kod 15 vozača utvrđena je koncentracija alkohola u organizmu od 1 do 2 gr/kg, dok su tri vozača odbila da se podvrgnu alkotestiranju. Kod ostala 33 vozača utvrđena je koncentracija alkohola u organizmu do 1 gr/kg.\nU navedenom periodu sankcionisano je 298 vozača zbog prekoračenja dozvoljene brzine kretanja vozila. Od toga 183 vozača prekoračilo je dozvoljeno ograničenje brzine kretanja u naseljenim mjestima, dok je 115 vozača prekoračio dozvoljenu brzinu kretanja van naseljenog mjesta. Najveći broj prekoračenja dozvoljene brzine kretanja u naseljenim mjestima (96) i van naselja (57) evidentiran je u rasponu od 10 do 20 km/h.\nZbog nekorišćenja sigurnosnog pojasa sankcionisan je 131 učesnik u saobraćaju.\nOd ukupno kontrolisanih 10 vozača mopeda, motocikla i bicikla sankcionisana su 3 vozača mopeda i 4 biciklista.\nZbog upravljanja vozilom prije sticanja prava, nekorišćenja propisane opreme i drugih prekršaja iz Zakona o bezbjednosti saobraćaja na putevima u BiH sankcionisano je 10 vozača traktora i radnih mašina.\nCBBiH: Blokirana 70.153 računa poslovnih subjekata


NOVA zahteva od beogradskih vlasti da odmah povuku odluku o imenovanju ulice po Emilu Perški - NOVA stranka\n28.11.2019 Press služba Beograd, Naslovna, Nova stranka, opozicija, ulica 0\nDomaća, ali i javnost u regionu ostala je šokirana vešću da će jedna ulica na beogradskoj opštini Čukarica poneti ime ekstremnog hrvatskog nacionaliste, koji je od uspostavljanja NDH do kraja rata radio u policiji.\nTako su mediji, pod naslovom "Ustaša dobija ulicu u Beogradu", izvestili da će Stevana Filipovića biti preimenovana u Emila Perške, kojeg slave desničari širom Hrvatske. Stoga Gradski odbor Nove stranke Beograd pita vlasti u prestonici kako je moguće da ne postoji nijedan velikan nauke, umetnosti, sporta, srpske ili svetske istorije uopšte, koji više zaslužuje da jedna ulica u glavnom gradu Srbije ponese njegovo ime od pomenutog Perške, za kojeg je neubedljivo objašnjenje da je bio "zvezda jugoslovenskog fudbala i prvi igrač koji je odigrao 10 utakmica za nacionalni tim u prvoj deceniji nekadašnje Kraljevine Srba, Hrvata i Slovenaca". Nikako ne potencirajući nacionalnost, već isključivo političku pozadinu i ratnu prošlost istog, podsećamo da je naš region i danas pod velikim teretom burnih godina sukoba, što se može prevazići samo pažljivim diplomatskim koracima, kako na polju unutrašnje, tako i spoljne politike, a nikako nepromišljenim odlukama kao što je ova, koje mogu otvoriti stare rane i dodatno osnažiti teret ratnih vremena.\nNOVA ujedno podseća da su naši saborci iz Povereništva Nove stranke Surdulica nedavno sproveli doslednu akciju prikupljanja potpisa sugrađana za peticiju da se jedna ulica nazove po hrabrom Surduličaninu Ljubiši Božilovu koji je herojski položio život za Srbiju na karauli Košare 16. aprila 1999. godine.\nTo je samo jedan od primera kako se poštuju ljudi koji su štitili svoju otadžbinu i uspomena na njih, što nas vodi direktnom zahtevu beogradskim čelnicima da detaljno ispitaju biografiju čoveka po kojem su odlučili da imenuju jednu čukaričku ulicu i odluku odmah povuku, dok nije načinjena veća šteta u regionu koji je ionako poput "bureta baruta".\nPrethodna vest\tŽivić za Danas: Vrli novi svet Broja jedan Sledeća vest\tŽivković u Parlamentu: Naterali smo tužilaštvo da započne istragu poslovanja Krušika\nNova stranka poziva na sastanak radi konkretizacije zahteva protesta


20. Jun 2000 17:27 (GMT+01:00)\nPet hitaca na policijsku patrolu u Drvaru\nUbijen Srbin, Hrvat ranjen\nNastradao Ratko Sopić, teško povređen Boris Miočević\nDRVAR - U Drvaru je u ponedeljak posle podne ubijen Srbin Ratko Sopić (28), radnik drvarske policijske stanice. Sopić je ubijen pred kafeom "Rio", a na njega je pucano dok se nalazio na dužnosti. U pucnjavi je teško ranjen policajac hrvatske nacionalnosti Boris Miočević.\nNa Sopića i Miočevića je, prema saopštenju policijske stanice u Drvaru, pucao dvadesetdvogodišnji Z. Č., koji se nalazi u bekstvu. Za njega se u saopštenju navodi da je "prognanik, privremeno nastanjen u Drvaru".\n- Na osnovu dosadašnjih informacija, ovom događaju ne treba davati politički predznak. Reč je o kriminalnom činu u kojem je Sopić stradao dok je obavljao svoju dužnost - izjavio je portparol kancelarije Misije OEBS u Banjaluci Pirs Mekorli.\nIzvesno je da Sopić nije bio naoružan, jer policajcima srpske nacionalnosti u Livanjskom kantonu nije dozvoljeno da nose oružje. Takođe zna se da je Sopić, s još dvojicom kolega, upućen u "Rio" da bi sprečili kršenje javnog reda i mira.\nPrema nepotvrđenim informacijama, Z. Č. je ispalio pet metaka iz pištolja, od kojih je jedan Sopića, oca dvoje dece, pogodio u glavu i na mestu ga ubio. Miočević je prebačen u bolnicu u Livnu i život mu je još uvek ugrožen.\nLeskovac: Uhapšeni otac i sin jer su usmrtili komšiju\nPet hitaca na policijsku patrolu u Drvaru: Ubijen Srbin, Hrvat ranjen\nVojni sud u Nišu: Optužen Francuz\nTragedija na Borskom jezeru: Pronađena utopljena devojčica\nJirži Dinstbir u utorak u Beogradu: Susret sa porodicama uhapšenih\nMakedonska policija i carina zaplenile 250 kilograma hašiša\nValjevo: Opet pljačka pošte


U subotu „Šetnja zadovoljstva“ - infoBirač\nPlaninarsko ekološko udruženje „Korak“ i Koalicija koja se zalaže za veću fizičku aktivnost uz podršku Gradske uprave Zvornik i Turističke organizacije u subotu, 13. oktobra, organizuju Šetnju zadovoljstva pješačkom stazom na Grkinji. Organizatori pozivaju sve građane koji vole prirodu, čist vazduh, lijepe vidike i šetnju da se uključe u subotnji događaj. Dužina staze je 15 kilometara, a nadmorska visina 760 metara.\nŠetnja zadovoljstva realizuje se u okviru projekta „Smanjenje faktora zdravstvenih rizika u BIH – dio Projekta Republika Srpska“ je sveobuhvatan projekat unapređenja zdravlja stanovništva, čiji je cilj promjena stavova o rizičnim ponašanjima i unapređenje znanja i prakse koja promoviše dobro zdravlje.\nUčesnici će startovati u 09:00 časova ispred škole u Drinjači gdje je i cilj na koji je planirano da se stigne u 15:00 časova.\nŠekovljanin prijetio putem telefona


Mladenovačka kulturna dešavanja - Vlaška i Jagnjilo (video) - Mladenovac Uživo\nKulturna dešavanja koja se organizuju u okviru niza manifestacija čiji programski sadržaji upotpunjuju Kulturno leto Mladenovca 2021, posle ovosezonske premijere u Rabrovcu gde je organizovan prigodan muzički program u kojem su učešće uzela kulturno umetnička društava i predstavljeni turistički i poljoprivredni potencijali, biće nastavljena u selima Vlaška i Jagnjilo.\nNa konferenciji za medije organizovanoj u maloj sali opštine, Zoran Jocić, član veća zadužen za kulturu kao i predstavnici organizacionog odbora manifestacija čiji će domaćini biti Vlaška i Jagnjilo najavili su održavanje nekoliko zanimljivih kulturnih dešavanja. Kao alternativa tradicionalnoj Međunarodnoj smotri folklora , koja se ove godine neće održati zbog još uvek nepovoljne situacije prouzrokovane korona virusom u svetu, na sceni će se naći frulaši u programu nazvanom “Dobrivoju s ljubavlju”, čiji je organizator Udruženje “Od predaka za budućnost”.\nTakođe održaće se se solistički koncert domaćeg KUD-a “Šumadija” na kojem će nastupiti mladenovačka kulturno umetnička društva. Ni ovog leta, neće izostati prezentacija domaće kuhinje i rukotvorina vrednih žena ovog sela.\nPosle Vlaške gde će program biti realizovan od 9 do 11 jula, novi sadržaji biće predstavljeni 12. jula u porti jagnjilske crkve Svetog apostola Petra i Pavla.U organizaciji Udruženja “Sobrašice” održaće se sabor tradicionalnog narodnog pevanja Šumadije.


Slovenci grade fabriku aviona u Kini\nPočetna / OSTALO\n14. apr. 2018. 16:10 Objavljeno u OSTALO\nJURONG – Postavljanjem kamena temeljca, slovenački proizvođač ultralakih aviona “Pipistrel” iz Ajdovščine počeo je da gradi fabriku letjelica u kineskom gradu Jurong.\n“Pipistrel” će s kineskim partnerom, osim aerodroma o i fabrike aviona, u Jurongu izgraditi i veliki stambeni kompleks s trgovačkim centrom. Vrijednost investicije iznosi više od milijardu evra, navodi ljubljanski list.\nCijeli kompleks se gradi na površini od 135 hektara, od čega je 53 hektara namenjeno za stambene objekte, izjavio je za agenciju STA, Ivo Boscarol, suvlasnik i direktor “Pipistrela”.\nRadi izgradnje velikog vazduhoplovnog centra, “Pipistrel” je zajedno s kineskim partnerom osnovao u Kini preduzeće u kojoj Slovenci imaju udio od 51 odsto, a Kinezi 49 posto.\nBoscarol je rekao da je njegov kineski partner takođe obezbijedio partnere koji će investirati u ovaj projekat. Pipistrel će uložiti 350 miliona evra.\n“‘Pipistrelov’ prenos tehnologije, avioni koje ćemo tamo proizvesti, odnosno planirani avion sa 19 mjesta, stotine aviona godišnje koji će se proizvoditi u Sloveniji a u Kini prodavati, sve to kroz sedam godina, procijenjeno je na 350 miliona evra. Tu je i udio u pet preduzeća koje će osnovati naša zajednička kompanija”, objasnio je Boscarol.\nZajednička kompanija će, naime, osnovati pet firmi-kćeri, koje će se baviti izgradnjom aerodroma, proizvodnjom aviona, upravljanjem vazdušnom lukom, školovanjem pilota i izgradnjom poslovnog i stambenog dijela projekta.\nKljučne riječi: fabrika letjelica Jurong, izbor, kina, Pipistrel, slovenija, vazno\nKineski juan peta valuta u svijetu\nKo dovede novog radnika dobija stimulaciju\nPredloženo održavanje samita podrške reformama u regionu\nIzvoz motor slovenačkog ekonomskog rasta\nSLO: U penziju sa 65 i 20 godina staža\nU Sloveniji porast cijena bankarskih usluga\nVišković: Vlada prodaje svoja potraživanja u Fabrici glinice “Birač”\nIndeksi SASE zabilježili rast vrijednosti\nBanke u Srpskoj u 2018. zaradile 74 miliona KM\nBanjalučka berza: Današnji promet oko 56.000 KM\nMilionska kazna Srpskoj zbog odluka Zorana Tegeltije\nMile Radišić postao suvlasnik Alternativne televizije\nBanka Srpske tužila Ukio banku za 115 miliona KM!\n„Prointerovih“ 325 kamera snima građane Srpske!\nVrata i namještaj iz Mrkonjić Grada osvojili evropsko tržište\nmar 22. 2019. 09:49 Nema komentara\nBANJA LUKA, Namještaj, parket i sobna vrata samo su neki od proizvoda firme „Iskra“ iz Mrkonjić Grada koji su osvojili kupce širom Evrope. Bračni par Jović prije 17 godina osnovao …


Objavljeno: Septembar 30, 2020\nPortal e.Sanduče beleži veliko interesovanje korisnika za najbrže, najbezbednije i najjeftinije plaćanje računa, samo jednim klikom platnim karticama. U ovom trenutku više od 70.000 zadovoljnih korisnika plaća elektronski račune objedinjene naplate bez troškova provizije, pri čemu broj registrovanih korisnika raste svakodnevno velikom brzinom.\nPrateći najnovije digitalne trendove, JKP „Infostan tehnologije“ je pustilo u rad mobilnu aplikaciju e.Sanduče, kako bi korisnici još brže i lakše dobijali i plaćali svoje račune.\nMobilna aplikacija e.Sanduče je korisnicima dostupna za preuzmanje na platformama iOS i Android. Za samo nekoliko trenutaka korisnici svojim pametnim telefonima mogu preuzimati besplatno mobilnu aplikaciju e.Sanduče na Google Play i App store, kako bi samo jednim klikom sa bilo kog mesta dobijali i plaćali svoje račune i imali uvid u sve obaveze i uplate.\nVeć na početku svakog meseca, pre štampe i distribucije računa na kućne adrese, korisnici će dobijati notifikaciju da im je račun stigao na mobilnu aplikaciju e.Sanduče. Jednim klikom na notifikaciju korisnici mogu veoma brzo i bezbedno da plate račun. Preduzeće će takođe obaveštavati notifikacijom korisnike o roku za korišćenje popusta od 5%, 6% i 7%, kako bi sve redovne platiše na vreme mogle da iskoriste svoje popuste i plate račune umanjeno.\nUkoliko isključite slanje računa putem pošte, opredelićete se da svoje račune dobijate elektronskim putem, a na taj način zajedno sa nama učestvujete u očuvanju i zaštiti životne sredine.\nSa ciljem da dodatno zaštiti svoje korisnike zbog epidemije virusa COVID 19, JKP „Infostan tehnologijeˮ potrudilo se da računi objedinjene naplate pored web platforme, budu još bliži i dostupniji. Korisnici od sada mogu plaćati račune samo jednim klikom mobilnim telefonom, potpuno bezbedno iz svojih domova i sa bilo kog drugog mesta, bez čekanja u redovima na šalterima.\nZaštitite sebe i svoje najbliže i plaćajte svoje račune mobilnim telefonom bez ikakvih dodatnih troškova.


Blic prekršio Kodeks novinara - Autonomni ženski centar\nPodsećamo, AŽC je žalbu Savetu za štampu poslao u februaru, a povodom teksta objavljenog 14.2.2016. godine pod nazivom „Žene ubice na Balkanu: Ređe ubijaju od muškaraca, ali su njihovi zločini monstruozniji“.\nU obrazloženju odluke Saveta za štampu, između ostalog, stoji: „Većina članova Komisije ocenila je da teza iz naslova nema potvrdu u tekstu, odnosno da se iz dostupnih podataka ne može zaključiti da žene ubijaju „ređe, a monstruoznije“, tim pre što u tekstu ne postoje nikakvi podaci o tome koliko često i na koji način ubijaju muškarci. Po oceni članova Komisije, tekst nije napisan sa dužnom novinarskom pažnjom, podaci su uglavnom iz neimenovanih izvora i, čini se, nasumično su izabrani.“\nDodatno, Komisija Saveta za štampu nije bila saglasna oko prepoznavanja mizoginih sadržaja, kao i seksističkih termina, poput „nežniji pol“. Stoga, ova odluka Saveta za štampu takođe nam govori da je potrebno još edukacije novinara/-ki, ali i samih članova/-ica Saveta u smeru prepoznavanja ove vrste sadržaja.\nCeo tekst odluke Saveta za štampu dostupan je na njihovom sajtu, kome možete pristupiti ovde.\nProtest „Stop ubijanju žena“


Brnabić: U infrastrukurne projekte bi mogle da učestvuju kompanije poput NIS-a\n► Brnabić: U infrastrukurne projekte bi mogle da učestvuju kompanije poput NIS-a\nPredsednica Vlade Srbije Ana Brnabić sastala se danas sa generalnim direktorom NIS "Gazprom njefta" Kirilom Tjurdenjevim, koji joj je saopštio ključne rezultate poslovanja za tekuću i planove te kompanije za narednu godinu.\nBrnabićeva je ocenila da je za oporavak srpske ekonomije, pored fiskalne konsolidacije, veoma važno ulaganje u infrastrukturne projekte u kojima bi mogle da učestvuju i kompanije poput NIS-a, saopšteno je iz Vlade Srbije.\nOna je dodala i da će država učiniti sve kako bi se ovakvim kompanijama olakšalo poslovanje, navodi se u saopštenju.\nGeneralni direktor NIS-a obavestio je premijerku da su finansijski pokazatelji za ovu godinu bolji od planiranih i značajno viši od prošlogodišnjih.\nNaglasio je da su dobri rezultati ostvareni zahvaljujući disciplinovanom sprovođenju mera za povećanje operativne efikasnosti i uvećanju prometa nafte i naftnih derivata.\nKao najvažniji projekti predstavljeni su izgradnja postrojenja odloženog koksovanja i termoelektrane-toplane u Rafineriji Pančevo.\nPrema planovima kompanije, ovi projekti biće završeni 2019. godine, navodi se u saopštenju.\nIzrazio je uverenje da će ciljevi poput digitalizacije i borbe protiv sive ekonomije, prepoznati kao ključni pravci Vlade Srbije, unaprediti poslovanje kompanija i omogućiti brži prosperitet države.\ninfrastrukturni projekti /


Edukacija poljoprivrednika na temu pisanja projekata za fondove Evropske unije | Ki Fokus Edukacija poljoprivrednika na temu pisanja projekata za fondove Evropske unije – Ki Fokus\nEdukacija poljoprivrednika na temu pisanja projekata za fondove Evropske unije\nPoljoprivredni proizvođači iz Kikinde imaće priliku tokom predstojeće zime da prisustvuju predavanjima na temu pisanja i implementiranja projekata dobijeniih kod evropskih fondova. Prvo takvo predavanje održano je 5. decembra u Centru za stručno usavršavanje.\nČlan gradskog veća grada Kikinde zadužen za oblast poljopirvede i ruralnog razvoja Imre Kabok istako je da u skorijoj budućnosti predstoji mogućnost otvaranje IPARD fonda Evropske unije. – Tu lokalne samouprave nemaju direktnog uticaja, ali zato imamo mogućnost da spremimo i obučimo eventualne korisnike za tako nešto. Evropa se zasniva samo na jednoj stvari –učiti, učiti i stalno učiti. Nema prestanka, bez obzira na godine, strukturu i koliko poljopirvedni proizvođači imaju vremena da izdvoje za uspešno konkurisanje – rekao je Kabok.\nPoljoprvedni proizvođači na predavanjima mogu da saznaju kako da napišu, a kasnije i implemetnraju evropske projekte. Miloš Ćuruvija iz kompanije „Futurizam“ koja je izabrana kao edukator na predavanjima objasnio je da će predavači ukazati na najznačajnije elemente projekta. – Nama je cilj da kroz jedan ovaj radionički dan vidimo sa njima šta je to, da ih uputimo kakva je to vrsta projekta koji oni žele da realizuju, koji su fondovi najprikladniji za takvu vrstu projekta i naravno da im pomognemo u onom smislu šta je to na čega moraju da obrate pažnju – rekao je Ćuruvija.\nParaleno sa edukativnim predavanjima, Grad počinje i sa podrškom Lokalnih akconih grupama za projekte LEADER programa. – Tu je veoma bitno da se izradi strategija mogućeg razvoja ovog dela Bnata. Smatram da tu ima puno stavri da se radi. S jednim trezvenim i dobrim planiranjem strategije svakako će se pospešiti mogućnost učešća u IPARD fondovima – istakao je Kabok.\nČlan gradskog veća zadužen za poljoprirvedu i ruralni razvoj rekao je da su Lokalne akcione grupe važne za razvoj jedne sredine, jer joj određuju sudbinu kroz svoju Strategiju razvoja.\n← RCT „Dušan Vasiljev“ organizuje multidisciplinarni kamp\nSvetski dan volontera obeležen Festivalom nauke i umetnosti →


Odlučni da pomognu crnogorskim proizvođačima | MINA\nNaslovnica MINA Business Odlučni da pomognu crnogorskim proizvođačima\nPodgorica, (MINA-BUSINESS) – Ministarstvo poljoprivrede, šumarstva i vodoprivrede čvrsto stoji u namjeri da pomogne crnogorskim proizvođačima i u tom cilju preuzima sve aktivnosti kako bi pomogli i pružili podršku radi obezbjeđivanja održivosti mljekarskog sektora, saopšteno je iz tog resora.\nIz Ministarstva su se oglasili povodom aktuelnog problema poremećaja na tržištu nastalog povećanjem cijene stočne hrane.\n„Na današnjoj sjednici Komisije za ekonomsku politiku u Vladi, ministar Aleksandar Stijović uputio je dodatni apel Ministarstvu finansija kako bi se što urgentnije pružila podrška poljoprivrednom sektoru iz budžetskih rezervi zbog nastale situacije na tržištu“, navodi se u saopštenju.\nDodaje se da su, s namjerom što bolje koordinacije i pronalaženja zajedničkog rješenja, danas predstavnike udruženja stočara primili državni sekretar Nebojša Veličković, direktor Direktorata za poljoprivredu Miroslav Cimbaljević i načelnik Direkcije za stočarstvo Ranko Bogavac.\n„Predočeno je da Ministarstvo relociranjem sredstava iz agrobudžeta može obezbijediti maksimalno sredstva za podršku za jun i jul nakon usvojenog agrobudžeta, s obzirom na to da ova sredstva nijesu planirana u okiru redovnih mjera i kroz njih bi bila obezbijeđena hitna pomoć za ovaj sektor“, kaže se u saopštenju.\nNavodi se da su predstavnici Ministarstva iskazali razumijevanje, i rekli da poremećaj na tržištu pogađa i druge sektore, kao i da će, ne pristajući na ucjene, uložiti maksimalne napore da, u skladu sa mogućnostima, pronađu rješenje i pruže podršku crnogorskim poljoprivrednicima.\nIz Ministarstva su podsjetili da, na osnovu spiskova mljekara i sirara za april, količina otkupljenog mlijeka od 1.666 kooperanata iznosi 2.208.340 litara, a da, na osnovu spiskova za premiju za preradu mlijeka na gazdinstvu prosječna mjesečna količina prerađenog mlijeka od 1.949 prerađivača mlijeka iznosi 3.060.83,34 litara.\nIz navedenog, kako su kazali, proizilazi da subvencija od 0,01 EUR/litru mlijeka za proizvođače mlijeka koji predaju mlijeko mljekarama i sirarama na osnovu navedenih količina mlijeka daje iznos od 22.083,40 EUR za jedan mjesec.\n„Kada je riječ o količinama mlijeka koje se prerađuju na poljoprivrednim gazdinstvima, a koje su, prema analizama sektora, veće od količina mlijeka predatog odobrenim i registrovanim objektima za preradu, subvencija od 0,01 EUR/litru mlijeka za planirani period, a na osnovu spiskova za premiju od prošle godine daje iznos od 30.600,83 EUR“, naveli su iz Ministarstva.\nPrema njihovim riječima, važno je znati da je za potrebe pružanja pomoći proizvođačima mlijeka u Crnoj Gori za jedan mjesec, na svaki jedan cent dodatne subvencije neophodno obezbijediti dodatnih 52.684,23 EUR.\nOni su rekli da Ministarstvo već obezbjeđuje subvenije od deset centi po litru mlijeka kroz mjere agrobudžeta,i dodatni cent za količine preko pet hiljada litara mlijeka, dok većina opština subvencionira 0,02 – 0,03 EUR.\n„Ministarstvo relociranjem sredstava iz agrobudžetskih mjera može opredjeliti za privremenu podršku od dva centa za dva mjeseca što iznosi 210.736,92 EUR za jun i jul nakon usvajanja agrobudžeta“, kaže se u saopštenju.\nNavodi se da su za dodatnu podršku, s obzirom na to da se radi o vanrednim okolnostima koje su pogodile kako sektor proizvođača mlijeka, tako i tov goveda, sektor svinjogojstva, sektor živinarstva i vještački uzgoj ribe, neophodna značajna sredstva iz budžetskih rezervi.\n„Ministarstvo finansija zbog još aktuelne mjere privremenog finansiranja nije u mogućnosti da pozitivno odgovori na zahtjev Ministarstva poljoprivrede, šumarstva i vodoprirede“, rekli su iz tog resora.\nOni su kazali da bi zahtjev stočara, proizođača mlijeka, za trajno povećanje subvencije u iznosu od pet centi po litru predstavljao mjesečni trošak od 263.421,15 EUR mjesečno ili 3.161 053,08 EUR na godišnjem nivou samo za mljekarski sektor u okviru stočarske proizvodnje.\nIz Ministarstva su napomenuli da će učiniti sve u okviru svojih mogućnosti da se podrže poljoprivredni proizvođači.\n„Ali nikada nećemo posmatrati samo jedan sektor niti ga favorizovati na bilo koji način, već svaki sektor koji se nađe u problemu tražeći i privremena i sistemska rešenja kako bi se obezbijedilo očuvanje i unapređenje poljoprivredne proizvodnje u Crnoj Gori“, zaključuje se u saopštenju.


BOLJE DA JE RADIO U INTERU Legenda Milana oplela po Mihajloviću!\nUčinak Siniše Mihajlovića do otkaza u Milanu bio je 19 pobeda u 38 utakmica "Rossonera", deset remija i devet poraza. Ali, ne samo zbog toga, jedna od legendi kluba, Alessandro Costacurta, smatra da srpski stručnjak nije bio pravo rešenje za šefa stručnog štaba.\nCostacurta je celu igračku karijeru, još od 13. godine života, proveo u Milanu, za koji je odigrao 663 utakmice i, kao čuveni defanzivac, pet puta podizao slavni "ušati pehar" namenjen prvaku Evrope, a sedam puta bio šampion Italije. Njegova reč se i danas poštuje među pristalicama kluba čiji je do skora "Miha" bio strateg, ali reči o našem treneru nisu bile pozitivne.\nŠtaviše, Costacurta je izjavio da bi "bilo bolje da je Siniša radio u (najvećem, gradskom rivalu) Interu".\n"Video sam timove koji imaju mnogo gore igrače od Milanovih - kako igraju mnogo bolji fudbal nego što je to igrao Milan", rekao je 50-godišnji Costacurta.\nU intervjuu za "Corriere dello Sport" on je istakao da nema ništa protiv "Mihe".\n"Da se razumemo, Mihajlović je dobar trener, ali ne i odgovarajući za Milan. Njegov stil fudbala ne osvaja srca navijača. Prosto ga vidim kao nekog kome više odgovara Inter. U Milanu, mi smo navikli na veoma drugačiji trenerski pristup", rekao je nekadašnji defanzivac Rossonera.\nPodsetimo, nakon što je Milan 16. juna 2015. uprava Milana otpustila Filippa Inzaghija angažovan je upravo Mihajlović. On je potom radio do 12. aprila, a do rastanka je došlo i pored nekoliko odličnih izdanja Rossonera, no nedovoljno konstante forme i pozicije na tabeli ispod svih očekivanja navijača - ispod "crte" koja deli one koji idu u evro-kupove i sve druge. Trenutno je Milan, kog je preuzeo Cristian Brocchi, upravo "prvi ispod crte": ima 53 boda, a iznad njega sa 59 je Fiorentina, koja je odigrala meč više. Meč više ima i vodeći Juventus, koji je zakupio 85, čak 32 više od doskorašnjeg Mihajlovićevog tima.\nObjavio A.C. Milan Serbia у 14:02


Mladi bračni parovi u Sarajevu će od vlade dobiti po 2.000 KM za subvencije kupovine stana - Ilidza.ba I\nHome/Bosna i Hercegovina/Mladi bračni parovi u Sarajevu će od vlade dobiti po 2.000 KM za subvencije kupovine stana\nMladi bračni parovi u Sarajevu će od vlade dobiti po 2.000 KM za subvencije kupovine stana\nMladi bračni parovi u Kantonu Sarajevo koji su ranijih godina mogli računati na subenvcije od 10.000 KM prilikom kupovine stana, sada će dobiti tek po 2.000 KM subvencija za rješavanje važnog životnog pitanja.\nMinistarstvo prostornog uređenja, građenja i zaštite okoliša objavilo je Nacrt rang liste kandidata koji ispunjavaju uslove po Javnom pozivu za subvencioniranje rješavanja stambenog pitanja mladih. Na ovoj listi nalaze se ukupno 272 kandidata koji ispunjavaju uslove, kao i 126 njih čije prijave su odbačene.\nPodsjetimo da nova odluka vlasti u Sarajevu nalaže da se ukupna sredstva od 550.000 KM raspodijele na sve podnosioce zahtjeva za subvencioniranje, a da pri tome iznos koji dobiju ne može biti veći od 10.000 KM. Međutim, sudaći prema predstavljenoj rang listi kandidata, teško da iko može očekivati da će dobiti i blizu 10.000 KM.\nKada se ukupna sredstva od 550.000 KM iz budžeta Vlade KS raspodijele na 272 kadidata koji ispunjavaju uslove, to znači da će svaki od od njih dobiti po 2.022 KM subvencija.\nS obzirom da cijena prosječnog stana u novogradnji iznosi otprilike 2.700 KM po kvadratu, kao i da prosječna cijena stana u staroj gradnji u Sarajevu iznosi blizu 2.000 KM, mladi bračni parovi teško mogu kupiti i kvadrat stana od pomoći Vlade KS.\nPodsjetimo da prema novoj odluci mladi bračni parovi nemaju pravo na subvenciju ukoliko kupuju stan ili kuću čija cijena prelazi 100.000 KM.\nMinistar prostornog uređenja KS Faruk Kapidžić potvrdio je za naš portal da prema sadašnjem stanju mladi bračni parovi imaju po 2.022 KM subvencija za kupovinu stana.\n“Planiram da prikupim još sredstava za subvencioniranje. Mislim da neće ostati na 550.00 KM. Moguće je da prikupimo znatno veća sredstva, ali prije decembra sigurno neće biti isplate”, kazao nam je nadležni ministar.\nPodsjetimo da je prošle godine 459 mladih bračnih parova iz KS dobilo subvencije od 10.000 KM za rješavanje stambenog pitanja.\nFakultet zdravstvenih studija u KS dobit će na korištenje objekte 'Studentskog centra'\nKorpa.ba: Novi servis za dostavu hrane i namirnica stigao u Sarajevo